Σταύρος Νιάρχος Ντάσα Ζούκοβα Ευγενία Νιάρχου\n18/01/2020, 13:53 87\nΗ νύφη το... έκαψε κάνοντας σκι με τις φίλες της\nΜέσα με τα instastories οι φίλες της νύφης φρόντισαν να... προδώσουν το πρόγραμμά τους. Η Ντάσα Ζούκοβα όπως άλλωστε μαρτυρούν και οι φωτογραφίες πήγε για σκι με τις φίλες της, τις ηθοποιούς Κέιτ Χάντσον και Σάρα Φόστερ, το μοντέλο Κέλι Σόγιερ και τις σχεδιάστριες Jamie Mizrahi και Τζεν Μέγιερ ενώ στην συνέχεια απόλαυσαν ένα γεύμα πλάι στις χιονισμένες Άλπεις.\nΟ καλός ο λυκος\nΝα τανε η ζήλια ψώρα να γεμίζε όλη χώρα! Μα τόση κακία επειδή έτυχε να γεννηθούν πλούσιοι;;;; Είναι ένα πανέμορφο ζευγαρι...Είναι δυνατόν να λέτε μια γυναίκα 38 χρόνων γριά; Η κοπέλα είναι μια κούκλα! Να ζήσουν ευτυχισμένοι!!!\nΑναρωτιέμαι ποιός είναι μεγαλύτερο ούφο, αυτός ή ο Χάρυ?\nΣαν τον Αλέκο Τζανετάκο μοιάζει ο γαμπρός Εκεί εξηγούνται όλα\nΠως ειναι ετσι ολοι τους; Παρτον εναν και ασ' τον αλλον.. Καλά και ο γαμπρός οταν καταλαβει το λάθος του θα ειναι αργά\nΕγώ λυπάμαι το κοριτσάκι που ψάχνει να βρει την ευτυχία του στα λεφτά...είναι χαμένη από χέρι...για το πατριώτη δεν ξέρω...μακάρι τα παιδιά να στεριώσουν και να είναι αγαπημένα... βίον ανθοσπαρτο\nΕνημερώσου πρώτα πριν γράψεις την ανοησία σου. Η νύφη είναι πάμπλουτη. Δεν έχει ανάγκη τα λεφτά.\nμιας και έχει τόσο καλό μάτι\nέχω και ένα Mercedes 35ετίας να πουλήσω, 800.000 χιλιόμετρα μόνο!\nΣας εύχομαι από τα βάθη της καρδιάς μου, να έχετε να πληρώσετε αύριο το γάλα για τα παιδιά σας, εαν έχετε, το πετρέλαιο για την θέρμανση κτλ. Με αγάπη .\nγεια σου ρε Σταύρο αλάνι, πρώτο χέρι την πήρες αχαχαχαχα


Πώς και πού επιδρά η έκφραση της ευγνωμοσύνης - Ψυχολογία - Νέα Κρήτη\nΤώρα διαβάζετε: Πώς και πού επιδρά η έκφραση της ευγνωμοσύνης\nΠώς και πού επιδρά η έκφραση της ευγνωμοσύνης\n«Να είσαι ευγνώμων για τα καλά και τα άσχημα στη ζωή σου. Και τα δύο σου δίδαξαν κάτι» - Η ευγνωμοσύνη ως συναίσθημα είναι μια κατάσταση εξαρτώμενη από το αποτέλεσμα\n*Της Δήμητρας Διδαγγέλου\nΗ ευγνωμοσύνη έχει κεντρίσει πολλές φορές το ενδιαφέρον της επιστημονικής κοινότητας και κυρίως τα τελευταία χρόνια πληθαίνουν οι έρευνες που αποδεικνύουν τα ευεργετικά οφέλη της.\nΤο γενικό συμπέρασμα των ερευνών είναι πως η έκφραση της ευγνωμοσύνης μπορεί να έχει θετική επίδραση στην ψυχή, στο πνεύμα και στο σώμα. Έμφαση έχει επίσης δοθεί και στην κοινωνική διάστασή της, με τους επιστήμονες να διατείνονται πως όταν είμαστε ευγνώμονες ωθούμαστε να εξετάσουμε τις σχέσεις μας με τους άλλους ανθρώπους και να δούμε αν και πώς μας έχουν υποστηρίξει.\nΗ λέξη «ευγνωμοσύνη» προέρχεται από τη λατινική λέξη «gratia» που σημαίνει χάρη, ευγένεια. Όλα τα παράγωγα αυτής της λέξης έχουν να κάνουν με τη γενναιοδωρία, την ευγνωμοσύνη, τα δώρα, τη χαρά του δούναι και λαβείν ή απλώς του να δίνει κανείς απλόχερα χωρίς αντάλλαγμα (Pruyser, 1976). Το αντικείμενο της ευγνωμοσύνης μπορεί να είναι κάποιο πρόσωπο ή υπαρκτό ον -όπως οι φίλοι μας, τα ζώα κ.ά. ή κάτι απρόσωπο ή άλλες μη υλικές οντότητες -όπως ο Θεός, η φύση, το σύμπαν κ.ά. (Teigen, 1997).\nΗ ευγνωμοσύνη έχει ειπωθεί πως είναι συναίσθημα, συμπεριφορά, ηθική αξία, συνήθεια, χαρακτηριστικό προσωπικότητας ή αντίδραση (Emmons and al., 2003) και μπορεί να εφαρμοστεί στο παρελθόν, στο παρόν και στο μέλλον.\nΣύμφωνα με τον Weiner, η ευγνωμοσύνη ως συναίσθημα είναι μια κατάσταση εξαρτώμενη από το αποτέλεσμα, η οποία προέρχεται από μια γνωστική διεργασία αποτελούμενη από δύο βήματα: την αναγνώριση του θετικού αποτελέσματος και την αναγνώριση ότι υπάρχει μια εξωτερική πηγή γι’ αυτό το αποτέλεσμα (Weiner, 1985).\nΟ καθηγητής Robert Emmons, ένα από τους πιο γνωστούς ειδικούς στο θέμα της ευγνωμοσύνης, υποστηρίζει ότι η ευγνωμοσύνη μάς κάνει να εκτιμούμε την αξία των πραγμάτων -όσο μικρά ή μεγάλα κι αν είναι αυτά- και να μην τα παίρνουμε ως δεδομένα. Ο ίδιος θεωρεί πως η ευγνωμοσύνη μάς ωθεί στο να είμαστε περισσότερο ενεργοί και να εστιάζουμε στα θετικά γεγονότα, με αποτέλεσμα να πολλαπλασιάζονται οι χαρές που παίρνουμε απ’ τη ζωή. Στις πολυάριθμες έρευνές του συμμετείχαν χιλιάδες άνθρωποι όλων των ηλικιών και εν συντομία τα βασικά συμπεράσματα είναι ότι οι άνθρωποι που εξασκούν την ευγνωμοσύνη συστηματικά έχουν τα παρακάτω οφέλη:\nΣε φυσικό επίπεδο:\n-Πιο ισχυρό ανοσοποιητικό σύστημα\n-Ασκούνται περισσότερο και φροντίζουν την υγεία τους\n-Κοιμούνται περισσότερο και αισθάνονται πιο ξεκούραστοι όταν ξυπνούν\n-Περισσότερα θετικά συναισθήματα\n-Περισσότερο αφυπνισμένοι, ζωντανοί και δραστήριοι\n-Περισσότερη χαρά κι ευχαρίστηση\n-Περισσότερη αισιοδοξία κι ευτυχία\n-Περισσότερο εξυπηρετικοί, γενναιόδωροι και συμπονετικοί\n-Λιγότερο απομονωμένοι και μοναχικοί\nΟ Emmons αναφέρει χαρακτηριστικά ότι «περνάμε πολύ χρόνο όντας παθητικοί θεατές – παρακολουθώντας ταινίες, οθόνες υπολογιστών, αθλητικούς αγώνες –, ενώ με την ευγνωμοσύνη κινητοποιούμαστε ώστε να συμμετέχουμε περισσότερο ενεργά στη ζωή μας.»\nΤι συμβαίνει όταν κρατάμε ημερολόγιο ευγνωμοσύνης;\nΥπάρχουν πολλοί τρόποι έκφρασης της ευγνωμοσύνης, ανάμεσα στους οποίους και η καταγραφή ημερολογίου. Έχει αποδειχτεί πως όταν γράφουμε εκφράζοντας την ευγνωμοσύνη μας, τα ευεργετικά αποτελέσματα μπορεί να είναι πολλαπλάσια απ’ ό,τι αν απλά γράφαμε ή αν εκφράζαμε μόνο λεκτικά την ευγνωμοσύνη.\nΟι Emmons και McCullough σε έρευνά τους ανέθεσαν σε νεαρούς ενήλικες να κρατούν ημερολόγιο για τα πράγματα για τα οποία ήταν ευγνώμονες. Σε άλλες ομάδες ανέθεσαν να κρατούν ημερολόγιο για όσα τους ενόχλησαν ή τους λόγους για τους οποίους υπερείχαν από τους άλλους. Όσοι κρατούσαν το ημερολόγιο ευγνωμοσύνης παρουσίασαν αύξηση της αποφασιστικότητάς τους, της προσοχής, του ενθουσιασμού και της ενέργειας σε σύγκριση με τις άλλες ομάδες (Emmons and McCullough, 2003).\nΟι ίδιοι ερευνητές σε ξεχωριστή έρευνά τους βρήκαν ότι ενήλικες που έγραφαν έστω για μια εβδομάδα ημερολόγιο ευγνωμοσύνης είχαν επίσης ευεργετικά αποτελέσματα. Έδειξαν μεγαλύτερη αισιοδοξία, ασκούνταν περισσότερο, είχαν λιγότερες ασθένειες και πόνους (Emmons and al., 2003).\nΟ Dr. Martin Seligman, ψυχολόγος στο Πανεπιστήμιο της Πενσυλβάνια και πρωτοπόρος στη μελέτη της θετικής ψυχολογίας, μελέτησε την επίδραση διαφόρων ψυχολογικών παρεμβάσεων σε ενήλικες κάνοντας σύγκριση με ανάθεση γραψίματος για της πρώιμες μνήμες (Seligman et al. 2005). Όταν η ανάθεση της εβδομάδας ήταν να γράψουν και να δώσουν προσωπικά ένα γράμμα ευγνωμοσύνης σε κάποιον που ποτέ πριν δεν είχαν ευχαριστήσει, οι συμμετέχοντες αμέσως ανέφεραν τεράστια αύξηση στα αποτελέσματα ευτυχίας. Αυτή η επίδραση ήταν πολύ μεγαλύτερη από οποιαδήποτε άλλη παρέμβαση, με τα οφέλη να διαρκούν περισσότερο από ένα μήνα.\nΗ ευγνωμοσύνη με πράξεις\nΕπιπλέον, για να έχουμε θετικά αποτελέσματα από την ευγνωμοσύνη απαιτείται όχι μόνο η εκτίμηση των θετικών πλευρών μιας κατάστασης, αλλά και ένα βήμα πέρα από αυτό, το να τη δείξουμε ή να την εκφράσουμε. Θα πρέπει, δηλαδή, να προχωρήσουμε και σε πράξεις. Η ευγνωμοσύνη όχι μόνο μας ενθαρρύνει να δούμε τα δώρα που έχουμε λάβει, αλλά και να τα ανταποδώσουμε. Γι’ αυτό το λόγο, ο κοινωνιολόγος Georg Simmel την αποκάλεσε «ηθική μνήμη».\nΣ’ αυτό το πλαίσιο, λοιπόν, είναι σκόπιμο ν’ αναρωτιόμαστε κάθε μέρα ποια είναι η δική μας πράξη ευγνωμοσύνης για σήμερα. Σε τελική ανάλυση, η ευγνωμοσύνη είναι στάση ζωής και θέμα οπτικής. Όπως πολύ σωστά είπε και ο Αμερικανός πολιτικός Frank Clark: «Αν κάποιος δεν είναι ευγνώμων μ’ αυτά που έχει, είναι πολύ πιθανόν να μην είναι ευγνώμων ούτε για όσα πρόκειται ν’ αποκτήσει.»\nΠροτάσεις ασκήσεων ημερολογίου\nΠαρακάτω δίνονται κάποιες προτάσεις για να γράψετε στο ημερολόγιό σας σχετικά με την ευγνωμοσύνη:\n*Η Δήμητρα Διδαγγέλου είναι δημοσιογράφος – ψυχολόγος, MSc, με ειδίκευση στην Θεραπευτική Γραφή.


Τραγωδία στο Αλιβέρι: Πνίγηκαν δύο παιδιά! - Tlife.gr\n01.07.2010 | 08:59\nΤραγωδία στο Αλιβέρι: Πνίγηκαν δύο παιδιά!\nΆσχημο τέλος είχε η βόλτα μιας οικογένειας στο Αλιβέρι. Η 26χρονη οδηγός έχασε το έλεγχο του αυτοκινήτου της με αποτέλεσμα να πέσει στη θάλασσα στη περιοχή του Νηρέα. Στο αυτοκίνητο της γυναίκας βρίσκονταν, ο σύντροφός της, το 11 μηνών μωρό της και οι δύο αδερφές της, η μία από τις οποίες ήταν 12 ετών.\nΟι τρεις ενήλικες κατάφεραν να βγουν από το αυτοκίνητο που έπεσε στη θάλασσα, το μωράκι όμως και η 12χρονη, εγκλωβίστηκαν και πνίγηκαν. Μάταια προσπάθησαν να τα βοηθήσουν. Παρά την άμεση κινητοποίηση Αστυνομίας, Πυροσβεστικής και Λιμενικού οι διασώστες το μόνο που κατάφεραν να κάνουν ήταν να εντοπίσουν και να ανασύρουν τα σώματα των δύο παιδιών.


Trade School Athens: Ενα κινητό σχολείο χωρίς εξετάσεις και χρήματα αλλα με βάση την ανταλλαγή !!\nΠΑΙΔΕΙΑ 15/07/2014 - 16:18 | Author: Newsroom\nTrade School Athens: ένα κινητό σχολείο που λειτουργεί με βάση την ανταλλαγή Δεν απαιτεί εξετάσεις, ούτε χρήματα!\nΤο Trade School Athens είναι ένα διαφορετικό, ανεξάρτητο, αυτο-οργανωμένο σχολείο που έχει ως βάση του την ανταλλαγή και όχι το χρήμα.\nΕκεί οι διδάσκοντες μοιράζονται ό,τι έχουν, είτε αυτό σχετίζεται με ακαδημαϊκές σπουδές, είτε με προσωπική έρευνα, ικανότητες, δεξιότητες ή πρακτική εμπειρία, ελεύθερα, με όποιον ενδιαφέρεται. Η “πληρωμή” των δασκάλων δεν γίνεται με χρήματα, αλλά με ανταλλάγματα: αντικείμενα, υπηρεσίες ή ακόμα και φαγητό που ζητά ο κάθε διδάσκων.\nΈνα σχολείο λοιπόν ελεύθερο για όλους, που υποστηρίζει την ανοικτή πρόσβαση στη γνώση και ενισχύει τη διάθεση για συμμετοχή και συνεργασία. Αυτή είναι η βασική ιδέα του Trade School. Απευθυνθήκαμε στην Ανθή Μουριάδου, από την ομάδα διοργάνωσης του Αθηναϊκού Trade School, για να μάθουμε περισσότερα.\nNews Tag: ΕΞΕΤΑΣΕΙΣΣΧΟΛΕΙΑ


Προβληματισμένοι οι αχλαδοπαραγωγοί του Τυρνάβου - Γεωπόνος Τ.Ε. texnologosgeoponos.gr\nHome ΑΓΡΟΤΙΚΑ ΘΕΜΑΤΑ ΑΓΡΟΤΙΚΑ ΠΡΟΙΟΝΤΑ ΑΧΛΑΔΙΑ ΕΙΔΗΣΕΙΣ ΕΠΙΛΟΓΕΣ ΘΕΣΣΑΛΙΑ Προβληματισμένοι οι αχλαδοπαραγωγοί του Τυρνάβου\ntexnologosgeoponos.gr 1:00 μ.μ. ΑΓΡΟΤΙΚΑ ΘΕΜΑΤΑ, ΑΓΡΟΤΙΚΑ ΠΡΟΙΟΝΤΑ, ΑΧΛΑΔΙΑ, ΕΙΔΗΣΕΙΣ, ΕΠΙΛΟΓΕΣ, ΘΕΣΣΑΛΙΑ\nΜε βαριά καρδιά θα μπούνε σε λίγες μέρες στα χωράφια τους οι αχλαδοπαραγωγοί της επαρχίας Τυρνάβου για να συγκομίσουν την ποικιλία «κρυστάλι» που είναι ο «βασιλιάς» του αχλαδιού στην ευρύτερη περιοχή.\nΚαι αυτό γιατί αφενός το χαλάζι που επισκέφθηκε την επαρχία τρεις φορές τους μήνες Μάιο, Ιούνιο προκάλεσε μεγάλη ζημιά στην ποιότητα του αχλαδιού, αφετέρου συνεχίζει το πρόβλημα διάθεσης, καθώς τα προηγούμενα χρόνια μπήκαν πολλά δέντρα και χρόνο με τον χρόνο η παραγωγή αυξάνεται. Φέτος τα καλλιεργούμενα στρέμματα υπολογίζονται σε 11.000 στην επαρχία Τυρνάβου, όταν το 2016 τα στρέμματα ανέρχονταν σε 9.500.\nΤο προϊόν όμως δεν είναι εξαγώγιμο και η εγχώρια αγορά περιορισμένη. Σύμφωνα με τον πρόεδρο του Συνεταιρισμού «Γαία Φρούιτ» στα Δέντρα Τυρνάβου Χρήστο Τασούλα «φέτος η χρονιά θα είναι δύσκολη. Ήδη τα πρώτα αρνητικά μηνύματα της αγοράς τα λάβαμε συγκομίζοντας τις επιτραπέζιες ποικιλίες «κοντούλα», «κόσια» και «σάντα μαρία».\nΟι τιμές που ακούγονται για φέτος στο «κρυστάλι» είναι 50-55 λεπτά, όταν πέρυσι πληρωθήκαμε με 70-75 λεπτά. Και πάντα με ανησυχία για τον χρόνο αποπληρωμής, καθώς οι τιμές είναι ανοικτές. Την ίδια ώρα τα εργατικά αυξήθηκαν, ελλείψει χεριών από αλλοδαπούς».\nΝα σημειωθεί ότι μετά τη συγκομιδή της ποικιλίας «κρυστάλι», θα ακολουθήσει η βιομηχανική ποικιλία «Williams». Όπως σε όλα τα φρούτα, έτσι και στο αχλάδι φέτος η παραγωγή είναι όψιμη, εξέλιξη που δεν βοηθά στη βελτίωση των τιμών.\nΠροβληματισμένοι οι αχλαδοπαραγωγοί του Τυρνάβου Reviewed by texnologosgeoponos.gr on 1:00 μ.μ. Rating: 5\nΑΓΡΟΤΙΚΑ ΘΕΜΑΤΑ ΑΓΡΟΤΙΚΑ ΠΡΟΙΟΝΤΑ ΑΧΛΑΔΙΑ ΕΙΔΗΣΕΙΣ ΕΠΙΛΟΓΕΣ ΘΕΣΣΑΛΙΑ


Προφυλακιστέος ο 45χρονος από τον Άσσο που κατηγορείται για τον βιασμό της ανήλικης κόρης του - Press Crew Νέα από την Κορινθία, Πελοπόννησο και φωτορεπορτάζ\nΑρχική news Προφυλακιστέος ο 45χρονος από τον Άσσο που κατηγορείται για τον βιασμό της...\nΠροφυλακιστέος ο 45χρονος από τον Άσσο που κατηγορείται για τον βιασμό της ανήλικης κόρης του\nΜε την σύμφωνη γνώμη εισαγγελέα και ανακριτή ο 45χρόνος κρίθηκε προφυλακιστέος και μεταφέρεται άμεσα στις φυλακές Τριπόλεως. Να υπενθυμίσουμε πως πριν από μερικές ημέρες η 17χρονη κόρη του κατήγγειλε στην αστυνομία πως εδώ και τουλάχιστον πέντε χρόνια την κακοποιούσε συστηματικά. Ο δράστης με καταγωγή από την Αλβανία συνελήφθη από τις αστυνομικές αρχές αμέσως μετά την καταγγελία της κοπέλας.\nΠροηγούμενο άρθροTriumph Bobber 2021: Έρωτας με την πρώτη ματιά\nΕπόμενο άρθροΤραγωδία στην Ηλεία. Νεκρό πεντάχρονο κοριτσάκι που παρασύρθηκε από αυτοκίνητο\n7η νίκη για τον Τσιτσιπά στον τελικό της Λιών\nΕπιτέλους συναυλία…Το Κατράκειο Θέατρο Νίκαιας θα φιλοξενήσει τον Γιάννη Χαρούλη


INSIDE JOB « Συλλογή ειδήσεων 27ης Αυγούστου 2016\nPosted by Πετροβούβαλος στο Αυγούστου 27, 2016\nΗ ρωσική εφημερίδα ВЗГЛЯД* πήρε συνεντεύξεις από τον εκπρόσωπο του «Κόμματος Δημοκρατικής Ένωσης» (PYD) στη Ρωσία Αμπντ Σαλάμ Αλί και τον επικεφαλής του Διπλωματικού Γραφείου του Συριακού Κουρδιστάν στη Μόσχα Ροντί Οσμάν, σχετικά με την εισβολή της Τουρκίας στη Συρία και την κατάληψη της Τζαραμπλούζ. Συνέντευξη με τον Αμπντ Σαλάμ Αλί\nΡοντί Οσμάν: Μα αν οι μαχητές του ΙΚ δεν ήσαν σύμμαχοι του Ερντογάν, θα ήταν ποτέ δυνατόν να αφήσουν να καταληφθεί η Τζαραμπλούζ μέσα σε λίγες ώρες; Δεν θα ήταν δυνατό! Η Αμερική και άλλοι πρέπει να αντιληφθούν τις κρυφές σκέψεις του Ερντογάν. Εμείς παραμένουμε σταθεροί στον αγώνα μας εναντίον του Ισλαμικού Κράτους και μέχρι τέλους θα το πολεμούμε. Η διεθνής κοινότητα πρέπει να δει αυτή την αλήθεια. Όσο θα υπάρχει ο εκεί ο Ερντογάν το ΙΚ δεν θα φύγει. Τι επιδιώκει λοιπόν ο Ερντογάν; Μέχρι στιγμής, οι τουρκικές αρχές δήλωσαν ότι θέλουν τη δημιουργία ζώνης ασφαλείας για τον πληθυσμό της Τζαραμπλούζ. Ο σκοπός του Ερντογάν είναι η κατάκτηση τμήματος του εδάφους της βόρειας Συρίας και η εγκατάσταση εκεί των υποστηρικτών του. Αυτή η εισβολή επιβεβαιώνει ότι ο Ερντογάν θέλει να πραγματοποιήσει το όραμά του για αναβίωση της Οθωμανικής αυτοκρατορίας. Ο Ερντογάν, του οποίου τα χέρια είναι βουτηγμένα στο αίμα του συριακού λαού, δεν μπορεί να αναγνωριστεί ως υπερασπιστής του, γιατί αυτός είναι ο υποστηρικτής της βίας και του τρόμου. Η εισβολή αποτελεί παραβίαση της κυριαρχίας της Συρίας. Η δράση των Τούρκων είναι ένα είδος εκδίκησης προς την «Ένωση των Δημοκρατικών Δυνάμεων» στην πόλη Μανμπίτζ, για το ότι πρόσφατα εξεδίωξαν από την πόλη τους μαχητές του ΙΚ, τους συμμάχους της Τουρκίας.\nΟι διεθνείς δυνάμεις θα πρέπει να πάρουν θέση απέναντι στα σχέδια του Ερντογάν, ο οποίο καταλαμβάνει ξένο έδαφος. Στη Ρωσία, η οποία δεν επιθυμεί τον εμφύλιο πόλεμο, θέλουμε να πούμε ότι τα τελευταία πέντε χρόνια μπορέσαμε να δημιουργήσουμε ένα δημοκρατικό και δίκαιο σύστημα. Στην κοινωνία μας γίνονται σεβαστά τα δικαιώματα και οι ελευθερίες όλων των πολιτών, και είναι σεβαστά τα δικαιώματα των γυναικών. Κι αυτό μπορεί να είναι απάντηση στο ερώτημα για την επίλυση της συριακής κρίσης. Τα σύνορα της Συρίας πρέπει να διατηρηθούν ως έχουν. Εμείς, σε καμία περίπτωση, δεν θα επιτρέψουμε η βόρεια Συρία να μεταβληθεί σε δεύτερη Κύπρο, ώστε οι τουρκικές αρχές να εγκαταστήσουν εκεί τρομοκράτες. Γιατί δεν υπάρχει καμία διαφορά μεταξύ του Ισλαμικού Κράτους και των άλλων εγκληματικών συμμοριών. Ποιος βλέπετε να είναι στο μέλλον ο ρόλος των φιλότουρκων ανταρτών του Ελεύθερου Συριακού Στρατού;\nThis entry was posted on Αυγούστου 27, 2016 στις 7:31 πμ\tand is filed under Αναδημοσιεύσεις, Γεωστρατηγική.\nΜε ετικέτα: Εμφύλιος στη Συρία, Κουρδιστάν, Σωτήρης Δημόπουλος. You can follow any responses to this entry through the RSS 2.0 feed.\nΑυγούστου 27, 2016 στις 10:00 πμ […] […]


ΓΝΩΜΗ ΚΙΛΚΙΣ ΠΑΙΟΝΙΑΣ: «ΠΑΙ-ΖΟΥΜΕ ΜΑΖΙ», μία ΣΥΝ-προπόνηση ανθρώπων με και χωρίς αναπηρία\nΟι άνθρωποι αυτοί, ΠΑΙΖΟΥΝ, ΖΩΝΤΑΣ ΜΑΖΙ, γνωρίζοντας ο ένας τον άλλο, κατανοώντας τη διαφορετικότητά του. Με τον τρόπο αυτό, αποδέχονται το διαφορετικό, το «άλλο», σπάζοντας και καταρρίπτοντας τις κοινωνικές προκαταλήψεις και τι στερεοτυπίες. Μία δράση πολύτιμη, ειδικά στις μέρες μας και πολύ περισσότερο όταν οι ομάδες της ΣΥΝ-προπόνησης απαρτίζονται από μαθητές γυμνασίου.\nΟι μαθητές και οι μαθήτριες του 2ου Γυμνασίου Κιλκίς αποδέχθηκαν από την αρχή την υλοποίηση του προγράμματος με την αμέριστη συμπαράσταση και καθοριστική συμβολή του Γυμνασίου, του διευθυντή και υποδιευθυντή του σχολείου.\nΠρος το τέλος της σχολικής χρονιάς, θα πραγματοποιηθεί ανοιχτή εκδήλωση, στην οποία το κοινό θα έχει την ευκαιρία να γνωρίσει από κοντά τις παραμέτρους της δράσης ενώ τα υπόλοιπα Γυμνάσια του Κιλκίς θα μπορούν να εκδηλώσουν ενδιαφέρον για τις επόμενες χρονιές.


Ημερολογιο Αποδημιας: March 2009\nΗ προσφορά φιλοξενίας δεν μπορεί να σταματά την Σαρακοστή. Αλλάζουμε μόνο κατά κάποιο τρόπο τον τύπο των φαγητών μας.\nΈτσι, στην πρόσφατη υποδοχή φίλων τα ορεκτικά μας ήταν η σαλάτα (με λάχανο, καρώτο και άνηθο), ελιές και φασόλια.\nΎστερα ήλθαν οι πατάτες φούρνου (Έλληνες χωρίς πατάτες στο τραπέζι τους δεν ευχαριστούνται το φαγητό), οι μπάμιες και μια καταπληκτική πιατέλα με γεμιστά καλαμαράκια, κουνουπίδι, μπρόκολο και σπαράγγια.\nΧρειάζεται να σας πω τι έγινε; Πιστεύω πως μπορείτε να μαντέψετε.\nΚαι μιας και μιλάμε για σαρακοστιανή φιλοξενία ας δούμε τι έκανε κι ο Άγιος Σπυρίδωνας σε μια ανάλογη περίπτωση:\nΟ Άγιος Σπυρίδωνας, ζούσε στην Κύπρο μαζί με την κόρη του. Συνήθιζε να ζει ασκητικά και να τηρεί αυστηρά όλες τις νηστείες. Κάποιο βράδυ, μέσα στη Μεγάλη Σαρακοστή, χτύπησε την πόρτα του, για να ζητήσει φιλοξενία, ένας άγνωστος ταξιδευτής. Εκείνος φυσικά τον δέχτηκε και ρώτησε την κόρη του τι έχει για να φιλέψουν τον ξένο. Αυτή αποκρίθηκε πως λόγω της νηστείας δεν είχε και πολλά στο σπίτι. Έψαξε και βρήκε λίγο ψωμί που είχε απομείνει και ένα κομμάτι παστό κρέας. Ο άγιος ζήτησε από την κόρη του να φέρει στο τραπέζι το ψωμί και το παστό κρέας κι έφαγε κι ο ίδιος από αυτά. Η κόρη σκανδαλίστηκε έντονα από την πράξη αυτή του πατέρα της κι όταν έφυγε την άλλη μέρα ο ξένος, ζήτησε εξηγήσεις: "Μα καλά πατέρα, είναι δυνατόν εσύ να τρως κρέας μέσα στη Μεγάλη Σαρακοστή;" τον ρώτησε. Τότε εκείνος αποκρίθηκε: "Εάν εγώ δεν έτρωγα μαζί του θα ήταν σαν να του έκανα επίδειξη της ηθικής μου και της πίστης μου. Έκανα μια μικρή αμαρτία προκειμένου να αποφύγω μια πολύ μεγαλύτερη".\nLabels: Σαρακοστή, Φαγητά\nΣτα χρόνια της παιδικής αθωότητας, αλλά και σκανδαλιάς, συνήθιζα τα καλοκαίρια να τα περνάω σε αγαπημένους συγγενείς στο χωριό Ζεμενό. Το ιστορικό αυτό χωριό βρίσκεται στο Νομό Κορινθίας, «πάνω» από το Ξυλόκαστρο, και είναι χτισμένο πάνω στις πλαγιές δυο πευκολόφων, οι οποίοι χωρίζονται με μια μικρή ρεματιά. Το Ζεμενό το έχτισαν οι Σλάβοι, πιθανότατα στο τέλος του 8ου αιώνα. Την ονομασία του την πήρε από τη λέξη SEMENT (στενό), διότι πράγματι το χωριό κτίστηκε ανάμεσα σε δύο λόφους, ή από το "Ζαμένω" (πλούσια διαμονή), ή από το "ζα-μενής" (πολύ ανδρείος). Ο καθηγητής Δ. Ζακυθηνός στη μελέτη του "Oι Σλάβοι εν Ελλάδι και αι σλαβικαί τοπωνυμίαι", αναφέρει και το Ζεμενό ως σλαβική τοπωνυμία.\nΣτην αρχαιότητα, κοντά στο σημερινό Ζεμενό, βρισκόταν η αρχαία κώμη "Δειραί" της Σικυώνας. Στην τοποθεσία αυτή, το 1960, κάποιος χωρικός από το Ζεμενό, βρήκε άγαλμα χάλκινο μικρών διαστάσεων, μεγάλης αρχαιολογικής αξίας, το οποίο παρίστανε, ως φαίνεται, τον κεραύνιο Δία. Σήμερα βρίσκεται στο Μουσείο της Κορίνθου. Μια έρευνα αρχαιολογική θα μπορούσε να δώσει πολλά ενδιαφέροντα αποτελέσματα, τα οποία θα έφερναν στο φως τη χαμένη, ίσως, κώμη των Δειρών που η καθίζηση και ο χρόνος την έχουν αφανίσει.\nΣτις αρχές του 10ου αιώνα, τόσο πολύ ήκμαζε το Ζεμενό ώστε ήταν και έδρα επισκοπής. Ο Ζακυθηνός γράφει: "Το Ζεμενό της Κορινθίας αναφέρεται ως επισκοπή (Ζημαινάς) εις το τακτικόν των χρόνων του Λέοντος του Σοφού και ως συνοικισμός εις τον Βίον του οσίου Λουκά του Στειριώτου." Ο αυτοκράτορας Λέων ο Σοφός, βασίλευσε το 900 μ.Χ., στην εποχή του οποίου υπήρχε επισκοπή στο Ζεμενό. Το 906, γεννήθηκε ο όσιος Λουκάς, ο οποίος μόνασε στο Ζεμενό από το 926-937. Η επισκοπή Ζεμενού συνέχισε το έργο της μέχρι το 1205, όταν οι Φράγκοι κατέλαβαν το Μοριά. Πιθανότατα κοντά στο ναό που έχτισαν τον 9ο αιώνα να εδράσθηκε και η επισκοπή. Ο ναός από τα γλυπτά που σήμερα υπάρχουν εντοιχισμένα στο ναό του Σωτήρα που χτίσθηκε κοντά στον παλαιό, καθώς και από όσα βρίσκονται μαζεμένα στην εκκλησία της αγίας Κυριακής, φαίνεται να ήταν μεγαλοπρεπής και περικαλλής. Μέσα απ’ αυτή την ιστορική και θρησκευτική δόξα της επισκοπής του Ζεμενού, δυστυχώς, τίποτα δεν έμεινε για να μας δείχνει την πνευματική της δράση στην περιοχή μας. Έγγραφα, βιβλία, χειρόγραφα, κλπ., τα πάντα καταστράφηκαν και μόνο λίγα γλυπτά, με την άριστη καλλιτεχνική τους αξία, έμειναν για να φανερώνουν τη μεσαιωνική δόξα του Ζεμενού.\nΔυστυχώς, στην αρχή του 20ου αιώνα, από την εγκατάλειψη και τις καθιζήσεις άρχισε να πέφτει ο παλαιός ναός, ο οποίος είχε χτισθεί στη θέση του Βυζαντινού ναού του 9ου αιώνα και τον οποίο κατεδάφισαν για να χτίσουν κοντά του το σημερινό ναό του Σωτήρος. Στη θέση του παλαιού ναού υπάρχει μόνο η άγια Τράπεζα, η οποία είναι καγκελλωμένη με σίδερα και χωμένο το αρκοσόλιό του. Όταν άνοιγαν τα θεμέλια του νέου ναού, βρέθηκε επιστήθιος σταυρός επισκόπου, ο οποίος φυλάσσεται στο Βυζαντινό Μουσείο των Αθηνών.\nΕνετικός χάρτης της πρώτης περιόδου της Φράγκικης κατάκτησης, 1230, στην Κορινθία αναφέρει την Κόρινθο, τη Σικυώνα και το Ζεμενό. Στην απογραφή του 1700 αναφέρεται το Ζεμενό με 16 οικογένειες. Το 1886 είχε 288 κατοίκους. Σήμερα έχει 402 κατοίκους.\nΤο Ζεμενό έχει γραφικό ορίζοντα και άφθονα δασύλλια από πεύκα. Το πράσινο μέσα και έξω από το χωριό αφθονεί. Είναι κατάλληλο για παραθερισμό. Οι κάτοικοί του είναι πολύ εργατικοί και ασχολούνται περισσότερο με την αμπελουργία (καλλιέργεια σουλτανίνας).\nΤο 1932 ιδρύθηκε συνεταιρισμός με την επωνυμία "Πιστωτικός γεωργικός συνεταιρισμός Ζεμενού". Το 1961, η εταιρεία "Αφοί Τυπάλδου Α.Ε." που είχαν δημιουργήσει την περίφημη κατασκήνωση στον πευκιά Ξυλοκάστρου, οργάνωσαν στο Ζεμενό τη "γιορτή του σταφυλιού". Η γιορτή είχε πολύ μεγάλη επιτυχία και πολλά ξένα άρθρα διαφημιστικά γράφτηκαν για το Ζεμενό. Παλαιότερα υπήρχε στο χωριό "Σύλλογος αγροτοπαίδων" ο οποίος ασχολούνταν με δενδροφυτεύσεις και πολιτιστικές εκδηλώσεις. Σήμερα υπάρχει ο "Πολιτιστικός Σύλλογος Γυναικών" με αξιόλογη δράση. Επίσης μεγάλη βοήθεια στο χωριό προσφέρει και ο "Σύλλογος των εν Αθήναις Ζεμενιτών". Το σχολείο του χωριού ιδρύθηκε το 1885 και ανακαινίστηκε το 1935. Σήμερα δεν λειτουργεί πια. Τα λιγοστά παιδιά πηγαίνουν κάθε μέρα στο Ξυλόκαστρο με το λεωφορείο για να παρακολουθήσουν εκεί το Δημοτικό και το Γυμνάσιο.\nΤο 1903 πέρασε από το Ζεμενό ο μεγάλος Ελβετός καλλιτέχνης Μπουασσονά ο οποίος, μαζί με τον καθηγητή της ιστορίας της Γενεύης Μπώ-Μπώ-βυ και τις κυρίες τους, έμειναν μια εβδομάδα στο Ζεμενό και απαθανάτισε τα γραφικά τοπία και τους ανθρώπους του χωριού με τις πολλές φωτογραφίες που έλαβε και τις οποίες έκθεσε σε διάφορες ευρωπαϊκές πόλεις, κάνοντας γνωστό το Ζεμενό και τις ομορφιές του.\n...στα χρόνια της ώριμης πια ηλικίας επανήλθα στο Ζεμενό. Επισκέφθηκα τους αγαπημένους συγγενείς. Κάποιοι έφυγαν ήδη για το μεγάλο ταξίδι, άλλοι για τη μεγάλη πολιτεία. Έκανα μια βόλτα στο χωριό και βρήκα πολλές αλλαγές. Φυσιολογικό θα έλεγε κανείς, μετά από τόσες δεκαετίες. Πάντως τράβηξα κάποιες χαρακτηριστικές φωτογραφίες και τις μοιράζομαι τώρα μαζί σας, αλλά και με κείνο το παιδί που φέρω μέσα μου.\nPosted by Anastasios at 00:04 15 comments:\nΤο 2004 ιδρύθηκε στην Αγγλία ο Οργανισμός «Marbles Reunited», αποτελούμενος κυρίως από Άγγλους Φιλέλληνες διανούμενους, αλλά και από Έλληνες, οι οποίοι υποστηρίζουν σθεναρά την επιστροφή των Γλυπτών του Παρθενώνα στη χώρα και στο χώρο όπου ανήκουν.\nΕίναι γνωστό ότι για το θέμα αυτό υπάρχει ευρεία επιχειρηματολογία, περισσότερο από την πλευρά του Βρετανικού Μουσείου, αλλά και από αλλού.\nΗ πραγματικότητα όμως παραμένει: τα Γλυπτά ποιήθηκαν από Έλληνες, παρέμειναν στην Αθήνα για μακρά σειρά αιώνων, εκλάπησαν από τον Λόρδο Ελγίνο και τελικά παραχωρήθηκαν στο Βρετανικό Μουσείο, όπου βρίσκονται μέχρι σήμερα παράνομα!\nΗ Ελλάδα τα διεκδικεί δικαίως, με πολλούς και διάφορους τρόπους. Ο Οργανισμός «Marbles Reunited» συμπαρίσταται στην υπόθεση αυτή.\nΈνας από τους τρόπους συμπαράστασης είναι και η έκδοση του κομψού αυτού 4-σέλιδου φυλλαδίου (Marbles Reunited News), το οποίο εκδόθηκε αυτές τις ημέρες με την χρηματική επιχορήγηση της Ένωσης Μακεδόνων Μεγάλης Βρετανίας.\nLabels: Αλβιώνα, Γλυπτά Παρθενώνα, Ελλάδα, Τέχνη\nΟ κ. Ανδρέας Λουκαΐδης είναι ο μοναδικός Έλληνας βιβλιοδέτης στο Λονδίνο. Τον γνώρισα πριν από αρκετά χρόνια, όταν ζητούσα έναν ειδικό για να βιβλιοδέσω τα πολλά και διάφορα περιοδικά και φυλλάδια που είχα. Ρωτώντας έμαθα για τον πραγματικό αυτόν καλλιτέχνη, που είναι και ο μοναδικός στο είδος του Έλληνας βιβλιοδέτης στο Λονδίνο.\nΈσπευσα να τον γνωρίσω και από τότε έχουμε τακτική συνεργασία. Νομίζω πως αξίζει να τον γνωρίσουμε λίγο καλύτερα. Είναι γιος του Λοΐζου και της Μάρθας. Γεννήθηκε στη Λεμεσό το 1933. Παντρεύτηκε με την σύζυγό του Ελένη από το Καϊμακλί. Από τον ευτυχισμένο γάμο του απέκτησε δύο αγόρια και μία θυγατέρα. Από τα παιδιά του απέκτησε 5 εγγόνια.\nΌπως ο ίδιος μου διηγήθηκε, έμαθε την τέχνη του βιβλιοδέτη στην Κύπρο. Κατόπιν ήλθε το 1954 στην Αγγλία και εργάσθηκε ως βιβλιοδέτης και τυπογράφος σε διάφορες μεγάλες Αγγλικές εταιρείες. Το χόμπυ του παλαιότερα ήταν οι πολεμικές τέχνες. Είχε μάλιστα φθάσει στη μαύρη ζώνη στο Jiu Jutisu. Σήμερα είναι συνταξιούχος, αλλά ασκεί ακόμα την αγαπημένη του τέχνη, την τέχνη της βιβλιοδεσίας.\nΠριν από 9 χρόνια (το 2000) ιδρύσαμε δειλά-δειλά την Εταιρεία Πελοποννησίων Μεγάλης Βρετανίας. Έγινα ο πρώτος Πρόεδρος και υπηρέτησα τον ωραία αυτή και πατριωτική κίνηση για επτά χρόνια. Κατόπιν ανέλαβε την Προεδρία η κα. Ντίνα Κολοκυθά. Αξίζει νομίζω να θυμηθούμε λίγο την Ιδρυτική Διακήρυξη της Εταιρείας:\nΗ αποδημία είναι ένας βαρύς ίσκιος πάνω μας. Έχουμε βαθειά και μεταφυσική ανάγκη την πνευματική και πολιτιστική κοινωνία με την ιδιαίτερη Πατρίδα και τα χώματά της. Είναι αλήθεια πως όπου και να πάμε η Πελοπόννησος μας ακολουθεί. Τη φέρουμε μαζί μας. Την έχουμε ανάγκη. Είναι ένα από τα στοιχεία που μας ορίζουν.\nΠραγματώνει, μ’ ένα τρόπο μυστηριακό, αυτό που λέει ο Σικελιανός, «τη συνείδηση της γης» μας. Ας αφουγκραστούμε λίγο τον ποιητή:\nμύρια κι αξεχώριστα σαν τα νερά,\nπου με λυτρώσατε απ’ τη βαριά του ζώου πνοή!\nΗ Πελοπόννησος, γη ηρώων και μαρτύρων, της Πίστης και της Πατρίδας, αποκαλείται από πολλούς -μεταφορικά- ως «Εθνικό κέντρο». Η εθνική μας τραγουδίστρια Σοφία Βέμπο τραγουδούσε κι έλεγε δικαίως:\n«Γειά χαρά σας Μωραΐτες αδελφοί,\nτη δόξα η Ελλάδα μας\nχρωστά στη λεβεντιά σας»\nΗ Εταιρεία, λοιπόν, οργανώνει μια φορά τον χρόνο, ανήμερα της μεγάλης Εθνικής μας Επετείου της 25ης Μαρτίου 1821, ή κάποια κοντινή κατάλληλη ημέρα, μια ωραία Εθνική Εκδήλωση, για να τιμηθούν οι ένδοξοι πρόγονοί μας, οι οποίοι με πολλές θυσίες μας προσέφεραν το δώρο της Ελευθερίας και της Εθνικής Ανεξαρτησίας.\nΈτσι, οργανώνεται και φέτος, μεθαύριο Κυριακή 29η Μαρτίου 2009 και ώρα 5.30 μ.μ., ένας Πανηγυρικός Εορτασμός στο Ελληνικό Κέντρο Λονδίνου (16-18 Paddington Street, London W1U 5AS), με ομιλητή τον Εκπαιδευτικό κ. Χάρη Μεττή, Άρχοντα Διδάσκαλο του Οικουμενικού μας Πατριαρχείου, ο οποίος θα ομιλήσει με θέμα: «Η συνεισφορά της Καλαμάτας στην Ελληνική Επανάσταση του 1821». Μου προσφέρθηκε η τιμή να παρουσιάσω τον ομιλητή και αποδέχθηκα να το κάνω με έναν πρωτότυπο τρόπο, χρησιμοποιώντας το... ελληνικό αλφάβητο. Όσοι παρευρεθούν θα δουν και θα ακούσουν τι εννοώ.\nΣτην εκδήλωση θα συμμετάσχει και το Ελληνικό Δημοτικό Σχολείο της Ελληνικής Πρεσβείας Λονδίνου με ποιήματα και τραγούδια, καθώς επίσης και το Λύκειο των Ελληνίδων με Παραδοσιακούς Χορούς. Στο τέλος θα ακολουθήσει δεξίωση.\nLabels: Απόδημος Ελληνισμός, Εθνική Επέτειος, Εκδηλώσεις, Ελληνικοί Σύλλογοι\nΒρισκόμαστε ήδη στη μέση της Μεγ. Σαρακοστής. Ο αγώνας εντείνεται. Η ανθρώπινη φύση ούσα κάπως αδύνατη χρειάζεται -όπως και τα μικρά παιδιά- κάτι για να γλυκαθεί. Έτσι, είπαμε να φτιάξουμε ένα ωραίο χαλβά σαρακοστιανό. Τι λέτε κι εσείς;\nΥΛΙΚΑ: 2 φλυτζάνια τσαγιού σιμιγδάλι χονδρό, 1 φλυτζάνι ελαιόλαδο, 2 ½ φλυτζάνια ζάχαρη, ½ φλυτζάνι μέλι, 5 φλυτζάνια νερό, ¼ φλυτζανιού καρυδόψιχα ή αμυγδαλόψιχα (αν σας αρέσουν), ¼ φλυτζανιού σταφίδες ξανθές (αν σας αρέσουν), 2 κομμάτια κανέλλας, 3 γαρύφαλλα, 1 φλούδα λεμονιού, καθώς και 2-3 σταγόνες από το λεμόνι και 1 κουταλάκι (του γλυκού) κανέλλα κοπανισμένη.\nΕΚΤΕΛΕΣΗ: Σε μια κατσαρόλα βράζουμε το νερό, τη ζάχαρη, το μέλι, λίγες σταγόνες λεμονιού, καθώς και μια μικρή φλούδα από το λεμόνι και τα μυρωδικά για 2΄-3΄. Αφαιρούμε τα μυρωδικά και διατηρούμε το σιρόπι καυτό. Σε μια άλλη κατσαρόλα φαρδιά βάζουμε το λάδι να κάψει. Ρίχνουμε λίγο-λίγο το σιμιγδάλι, ανακατεύοντας διαρκώς με ξύλινη κουτάλα. Το καβουρδίζουμε να ξανθύνει. Ρίχνουμε κατόπιν τα καρύδια ή τα αμύγδαλα. Εξακολουθούμε το καβούρδισμα, σε σιγανή φωτιά, ανακατεύοντας συνεχώς γιατί καίγεται πολύ εύκολα. Όταν το σιμιγδάλι ξανθύνει, τραβάμε την κατσαρόλα από τη φωτιά, ρίχνουμε τις σταφίδες, που έχουμε πλύνει και σκουπίσει καλά, και προσθέτουμε το σιρόπι. Βάζουμε την κατσαρόλα σε σιγανή φωτιά μέχρι ν’ απορροφήσει το σιμιγδάλι όλο το υγρό του. Κατεβάζουμε, ανακατεύουμε, σκεπάζουμε με καθαρή πετσέτα για 5΄ και φορμάρουμε το χαλβά σε μεγάλη φόρμα ή σε ατομικά φορμάκια αφού προηγουμένως έχουμε βρέξει την φόρμα ή τα φορμάκια με κρύο νερό. Ξεφορμάρουμε σε πιατέλα, αφού έχει κρυώσει καλά ο χαλβάς, πασπαλίζουμε με λίγη κανέλλα και σερβίρουμε.\nPosted by Anastasios at 00:10 9 comments:\nΈπεσε αυτές τις μέρες στα χέρια μου το πιο πρόσφατο φυλλάδιο του Κέντρου Ελληνικών Σπουδών του Βασιλικού Κολεγίου Λονδίνου (φύλλο 19, Σεπτέμβριος 2008) και σ’ αυτό διάβασα μια συνέντευξη του σκηνοθέτη Μιχάλη Κακογιάννη, ο οποίος σκηνοθέτησε τη γνωστή ταινία «Ζορμπάς ο Έλληνας». Ο Κακογιάννης είπε μεταξύ άλλων και τα εξής:\n«In 1963 I signed up to make Zorba, but only after I had secured the services of Anthony Quinn for the leading part; I would not have made the film otherwise! Alan Bates was so reticent and so gentle, so wise. And the two of them became really a precious pair. After Zorba I was approached with the rights of many novels that had been snapped up by major American producers. But I was never interested...» (p. 2).\nΣτην Αγγλία εορτάζεται σήμερα η Ημέρα / Κυριακή της Μητέρας.\nΗ ΟΥΝΕΣΚΟ έχει καθιερώσει από το 1999 την 21η Μαρτίου ως Παγκόσμια Ημέρα Ποίησης. Ο σκοπός της ημέρας αυτής είναι να προωθήσει τη μελέτη, τη συγγραφή, την έκδοση και τη διδασκαλία της Ποίησης σ’ όλα τα μήκη και τα πλάτη της οικουμένης.\nΣτην επίσημη απόφασή της η ΟΥΝΕΣΚΟ δηλώνει πως επιθυμεί να υπάρχει αυτή η αφιερωματική ημέρα με σκοπό «να δοθεί καινούργια αναγνώριση και ώθηση στα εθνικά, περιφερειακά και διεθνή Ποιητικά Κινήματα».\nΑπ’ ό,τι γνωρίζουμε κάποιας μορφής Παγκόσμια Ημέρα Ποίησης υπάρχει από το 1505. Γιορταζόταν δε κατά μήνα Οκτώβριο, άλλοτε στις 5 κι άλλοτε στις 15 του Οκτώβρη. Η δεύτερη ημερομηνία προτιμήθηκε γιατί συμπίπτει με τα γενέθλια του Ρωμαίου επικού ποιητή Βιργίλιου.\nΜερικές χώρες προτιμούν ακόμα μέχρι σήμερα να τιμούν την Ημέρας Ποίησης κατά τον Οκτώβριο.\nΘα ήταν ίσως φυσιολογικό αυτή την ημέρα να παρουσιάζαμε κι εμείς εδώ ένα ή περισσότερα ποιήματα, δικά μας ή άλλων. Ποιήματα, λέξεις, αλληλουχίες γραμμάτων. Όμως σκέφθηκα πως το μεγαλύτερο ποίημα είναι του Ύψιστου και ονομάζεται περιβάλλον ή φύση.\nΚι έτσι σκέφθηκα να παρουσιάσω εδώ μερικές φωτογραφίες με φύση, που έβγαλα πρόσφατα στην πόλη των ποιητών το Marlow. Hλιοβασιλέματα και Τάμεσης σε δόξες μεγάλες. Αυτή είναι η όντως Ποίηση!!!\nLabels: Marlow, Αλβιώνα, Ποίηση\nΕίχα την εξαιρετική χαρά και τιμή να βρεθώ χθες βράδυ σε μια «γέννηση». Κι όπως είναι γνωστό η κάθε γέννηση φέρνει μεγάλη αγαλλίαση και ευφροσύνη. Γεννήθηκε, λοιπόν, χθες βράδυ μια νέα Ελληνορθόδοξη Κοινότητα, με έδρα την όμορφη και εξοχική πόλη του Beaconsfield. Η πόλη αυτή, που αριθμεί περίπου 22.000 κατοίκους, βρίσκεται σχεδόν πάνω στον εθνικό δρόμο Μ40, ο οποίος ενώνει το Λονδίνο με την Οξφόρδη.\nΠριν από λίγο καιρό είχαμε μια συνάντηση και ακολούθως άλλες επικοινωνίες με την οικογένεια του Οδοντιάτρου Δρος Γεωργίου Γιαννούλια, τον οποίο γνώριζα από παλαιότερα. Ο σκοπός των επικοινωνιών αυτών ήταν να συζητήσουμε την δυνατότητα δημιουργίας Ελληνικής Κοινότητας στην πόλη αυτή.\nΣιγά - σιγά, με την ευγενική διάθεση, το ενδιαφέρον και τον ενθουσιασμό του Δρος Γιαννούλια, της οικογένειάς του και των λοιπών Ομογενών που κατοικούν στην περιοχή αυτή, και βέβαια με την σύμφωνη γνώμη και την ευλογία της Ιεράς Αρχιεπισκοπής Θυατείρων και Μεγ. Βρετανίας, άρχισε να μορφοποιείται η νέα αυτή Κοινότητα.\nΚατ’ αρχάς δημιουργήθηκε Ελληνικό Σχολείο, με δάσκαλο τον εξαίρετο επιστήμονα Καθηγητή της Φιλοσοφίας κ. Τίτο Χριστοδούλου. Γύρω στα 10 παιδιά παρακολουθούν μαθήματα κάθε Κυριακή απόγευμα για 3 ώρες, στην Αίθουσα Εκδηλώσεων της Ρωμαιοκαθολικής Ενορίας της Αγ. Τερέζας.\nΚατόπιν, αποφασίσθηκε να γίνει η πρώτη επίσημη Σύναξη των Ομογενών και παράλληλα μια Ιερή Ακολουθία. Ο Σεβ. Αρχιεπίσκοπος Θυατείρων και Μεγ. Βρετανίας κ.κ. Γρηγόριος, ο οποίος υποστήριξε από την αρχή την ευγενική πρωτοβουλία των Ομογενών του Beaconsfield, όρισε να γίνει η Ακολουθία των Χαιρετισμών. Αυτό έγινε χθες βράδυ. Στον φιλόξενο Ρωμαιοκαθολικό Ναό της Αγ. Τερέζας τελέσθηκε η Ιερή Ακολουθία και στο τέλος ο Σεβασμιώτατος ομίλησε με ιδιαίτερη έμπνευση (στα Ελληνικά και στα Αγγλικά), κατ’ αρχάς εξηγώντας την σημασία και την αξία των Χαιρετισμών στην Ορθόδοξη Εκκλησία και στη συνέχεια, αφού συνεχάρη τους διοργανωτές, έδωσε πολλές ιδέες και συμβουλές για την οργάνωση και στερέωση της νέας Κοινότητας.\nΜετά το πέρας της Ακολουθίας, οι διοργανωτές δεξιώθηκαν τον Σεβ. Αρχιεπίσκοπο με την συνοδεία του, καθώς επίσης και τους 40 περίπου Ομογενείς που είχαν συναχθεί εκεί για την πρώτη αυτή εκκλησιαστική εκδήλωση, η οποία -όπως όλοι παραδέχθηκαν- τους προκάλεσε μεγάλη χαρά και συγκίνηση.\nΑς ευχηθούμε η νέα αυτή Κοινότητα να είναι στερεωμένη και να οργανωθεί σύντομα καλά, έτσι ώστε να μπορεί να προσφέρει τακτική διακονία στους Ομογενείς μας της περιοχής του Beaconsfield και των περιχώρων του.\nPosted by Anastasios at 00:25 10 comments:\nLabels: Beaconsfield, Απόδημος Ελληνισμός, Εκκλησιαστικά, Ελληνική Κοινότητα\nΜια ενδιαφέρουσα θεατρική παράσταση παρουσιάζεται αύριο και μεθαύριο στο Θέατρο Τέχνης Λονδίνου, το μοναδικό ελληνικό θέατρο στην πρωτεύουσα της Βρετανίας. Είναι το έργο "Βάκχες" του Ευριπίδη, που θα παρουσιάσει το Αθηναϊκό Θεατρικό Σχήμα του Λεωνίδα Λοϊζίδη.\nΟι οργανωτές είχαν την καλoσύνη να μου προσφέρουν μερικά ΔΩΡΕΑΝ εισιτήρια. Μου έχουν μείνει ακόμα τρία. Όσοι πιστοί προσέλθετε!\nΗ πολυπόθητη ένωση Ελλάδας - Κύπρου, για την οποία έχει χυθεί τόσο μελάνι, αλλά βέβαια και τόσο αίμα, μπορεί να γίνει πραγματικότητα με διάφορους τρόπους, κι όχι μόνο με πολιτικούς. Ένας απ’ αυτούς έχει αφετηρία τον πολιτισμό.\nΈτσι απόψε πραγματοποιείται μια ενδιαφέρουσα ποιητική και μουσική εκδήλωση στο Ελληνικό Κέντρο Λονδίνου με τίτλο: «Ελλάδα - Κύπρος, Ποιητική και Μουσική Μνήμη».\nΕκτός από το σημαντικό θέμα της εκδήλωσης ένα άλλο θετικό στοιχείο είναι το ότι μετέχουν στην οργάνωσή της πολλοί και διάφοροι πολιτιστικοί φορείς, όπως το Ελληνικό Κέντρο, η Ένωση Μακεδόνων, το Λύκειο των Ελληνίδων, η Κυπριακή Εστία Λονδίνου, το Hellenic Foundation, και η Αεροπορική Εταιρεία Aegean. Πραγματικά μια μεγάλη επιτυχία που επαληθεύει τη ρήση: «Η ισχύς εν τη ενώσει».\nTo 2006 εκδόθηκε για πρώτη φορά ο Κατάλογος των πλουσιώτερων Ελλήνων, με αναφορά σχεδόν αποκλειστικά στους Έλληνες (Ελλαδίτες και Ελληνοκυπρίους) της Βρετανίας. Ο Κατάλογος εκείνος περιείχε 50 άτομα.\nΤο 2008 επανεκδόθηκε ο Κατάλογος, εμπλουτισμένος με νέα άτομα που ανέβαζαν τον τελικό αριθμό σε 100 άτομα.\nΟ Κατάλογος αυτός έχει αξία και σημασία κοινωνιολογική και ιστορική. Είναι καλογραμμένος, έχει ενδιαφέρουσες πληροφορίες για τα άτομα και τις οικογένειες, και θα λέγαμε πως προσφέρει ένα καθαρό στίγμα για τους νέους Έλληνες Ευεργέτες.\nΕννοείται πως για να ετοιμασθεί ο Κατάλογος αυτός προηγήθηκε μια εμπεριστατωμένη έρευνα και μελέτη του θέματος σε βάθος. Στην έρευνα, την οποία έκαναν Έλληνες και ξένοι ειδικοί, χρησιμοποιήθηκαν επίσημα στοιχεία από πολλές και διάφορες πηγές, έτσι ώστε το αποτέλεσμα να έχει μεγάλη αξιοπιστία.\nΔηλώνω απερίφραστα πως είμαι fan. Δεν υπάρχει περίπτωση να βρεθώ στην Αθήνα και να μην αγοράσω κουλούρι. Δεν μπορώ να μην το γευθώ. Θα είναι σαν να μην ολοκληρώνω το «προσκύνημά» μου στην πόλη της νιότης, στην πόλη της φοιτητικής μου ζωής. Στην τελευταία μάλιστα επίσκεψη έβγαλα και την φωτογραφία που δημοσιεύω εδώ. Σκέφτηκα όμως να σας καταστήσω κοινωνούς και του παρακάτω όμορφου κειμένου, που παρά τις πολιτικές του κορώνες έχει κάποια πράγματα να μας πει. Το αλίευσα από την εφημ. Ελευθεροτυπία (2 Φεβρουαρίου 2008) και το υπογράφει «Ο Δειπνητής»:\nΔεν είναι απλώς ένας κρίκος ζύμης καλοψημένος και πασπαλισμένος σησάμι. Είναι ένας κρίκος που δένει μια ολόκληρη ιστορία, διαφορετικές εποχές, ανθρώπους κάθε λογής. Είναι ό,τι πιο βρώσιμο και αταξικό έχει βγει ποτέ από έναν φούρνο.\nΤο πιο διαδεδομένο έδεσμα «δρόμου» στην Ελλάδα και την Τουρκία, είναι μια σταθερή αξία που δεν αλλάζει ποτέ. Ο κουλουρτζής της Αθήνας ή ο σιμιτζής στην Κωνσταντινούπολη, αν κάποτε ήταν απλώς αναγκαίοι, τώρα είναι όλα μαζί: και παράδοση και ωραία γεύση και συνήθεια και, γιατί όχι, ασφάλεια, μπροστά στα ΑΤΦΑ (Αγνώστου Ταυτότητας Φαγώσιμα Αντικείμενα...) που κυκλοφορούν.\nΕδώ εμείς σταματάμε να γράφουμε για το κουλούρι και αναδημοσιεύουμε αποσπάσματα από ένα αριστουργηματικό κείμενο του Κώστα Βάρναλη για το κουλούρι και την εξαφάνισή του, τον πρώτο καιρό της γερμανικής Κατοχής στην Αθήνα. Το κείμενο δημοσιεύτηκε στην εφημερίδα «Πρωία» στις 9 Μαΐου του 1941, και το είχε αναδημοσιεύσει στον «Ριζοσπάστη» ο Νίκος Καραντηνός, στις 16 Νοεμβρίου 2003. Απολαύστε:\n! «...Το κουλούρι έχει μακρύ παρελθόν. Δεν έχει όμως περγαμηνές ευγενείας. Δεν είναι γραμμένο στο "λίμπρο ντ' όρο" των προνομιούχων πλασμάτων. Σ' όλη του τη ζωή υπήρξε "τέκνο του λαού". Κι όμως η ζωή του αυτή εστάθηκε πάντα ηρωική. Αυτή η "κολλύρα" των αρχαίων, που έγινε "κουλούρα" και "κουλούρι" ή "κουλουράκι" σε μας, και που πρέπει να γράφεται με δυο λάμδα, στάθηκε επί εκατό χρόνια ο συμπαραστάτης των Αθηναίων. "Ζυμαρικόν πλασμένον εις μορφήν μικρού κρίκου" λένε τα λεξικά... Αλλά τι περιμένεις από ένα λεξικό! Το σουσάμι δεν το αναφέρουν, το τραγανό ξεροψήσιμο δεν το προσέχουν, τη ζεστή του μοσκοβολιά δεν την αισθάνονται. Κι όμως αυτός ο "κρίκος" έκλεισε μέσα του επί πολλές γενιές την κοινωνική και την πολιτική ιστορία της Ελλάδος. Αυτό το ψωματένιο μηδενικό εστάθη το μέτρο της ηθικής αντοχής του λαού της πρωτεύουσας, χωρίς καλαμπούρι».! «Στις ημέρες της φτώχειας ο ερωτευμένος φοιτητής κι ο άνεργος βουλευτής με μια πεντάρα αγοράζανε το ζεστό ζεστό κουλούρι, την ώρα που ο φούρνος το έβγαζε στην κυκλοφορία: το απόγευμα και τα μεσάνυχτα. Και με μιαν άλλη πεντάρα παίρνανε το εξαίσιο εκείνο κεφαλοτύρι, που έσταζε βούτυρο, κι έτσι δίνανε μια γερή βάση στις σωματικές τους δυνάμεις, για τη συνέχεια της μάταιης ζωής».\n!«Αν κολλήσει κανείς αυτό το ψωματένιο μηδενικό στο μάτι του ως είδος μονόκλ θα ιδή να ξαναγυρίζουν μακριά στο βάθος του χρόνου, που πέρασε για πάντα, πλήθος λησμονημένες εικόνες της παλιάς αθηναϊκής ζωής. Αληθινά το κουλούρι κλείνει μέσα στον κρίκο του περισσότερα απ' όσα ο Απόλλων στη λύρα του: την ψυχή της νεότερης Αθήνας».\nΚουλούρια διαμαρτυρίας μοίρασαν τον Ιούνιο του 2007 οι νοσοκομειακοί γιατροί της Θεσσαλονίκης, στην πλατεία Αριστοτέλους. Συμβόλιζαν το μεγάλο μηδέν στις δαπάνες για τη δημόσια υγεία. Αλλά και τον βαθμό που έδιναν οι γιατροί στην κυβέρνηση. Κουλούρι εις το πηλίκον...\nPosted by Anastasios at 00:07 6 comments:\nLabels: Ελληνικές Πόλεις, Φαγητά\nΈγινα πρόσφατα αποδέκτης μιας ιδαίτερης ευλογίας, κατευθείαν από τα τίμια χέρια του Θεοφιλεστάτου Επισκόπου Κυανέων κ. Χρυσοστόμου Μαυρογιαννόπουλου, ο οποίος υπηρετεί το σεπτό Οικουμενικό μας Πατριαρχείο με βαθιά αφοσίωση για μακρά σειρά ετών, και διακονεί στην Βιβλική Επαρχία των Θυατείρων ως Αρχιερατικώς Προϊστάμενος του Καθεδρικού Ναού Αγ. Ανδρέου στο Λονδίνο.\nΗ ευλογία αυτή είναι ο ογκωδέστατος και ιδιαίτερα καλαίσθητος Τιμητικός Τόμος, 800 σελίδων, που εκδόθηκε το 2008 στην Αθήνα προς τιμήν του Θεοφιλεστάτου από τους συμπατριώτες του, και συγκεκριμένα από τον Σύλλογο Δαμαριώνα Νάξου. Ο Σύλλογος αυτός αναγνωρίζοντας ότι ο Θεοφιλέστατος Άγιος Κυανέων, ο οποίος έχει σπουδάσει Θεολογία και Νομική, είναι μια πολυσχιδής προσωπικότητα με πολυποίκιλη δραστηριότητα και προσφορά στον Ελληνισμό της Διασποράς, που έπρεπε να τιμηθεί δεόντως, αποφάσισε την έκδοση αυτού του εκδοτικού άθλου.\nΤον Τόμο χαιρετίζει η Α.Θ.Π. ο Οικουμενικός Πατριάρχης Βαρθολομαίος, ο οποίος μεταξύ των άλλων αναφέρει: «Ο εν λόγω πολιός αδελφός, τυγχάνει εκμαγείον εφηρμοσμένης αρετής και πεπαρρησιασμένος διαγγελεύς του ήθους και των πιστευμάτων της Μητρός Εκκλησίας. Αι απονεμηθησόμεναι προς αυτόν τιμαί υπό των ομαιμόνων αυτού αδελφών, κατοίκων της περιωνύμου Ναξίου γης του Δαμαριώνος, ως αυθόρμητος εκδήλωσις πηγαίας ευγνωμοσύνης και σεβασμού επί τη πολυπλεύρω και γονίμω αυτού εκκλησιαστική δράσει, αποτελούν δικαίαν επιβράβευσιν πολυχρονίων μόχθων και θαυμαστών επιτευγμάτων υπέρ του Γένους και της ανόθευτον την μέθοδον της σωτηρίας διακρατούσης Ορθοδόξου ημών Εκκλησίας, αξίας τας οποίας ευόρκως ο τιμώμενος Ιεράρχης διηκόνησεν εν τη Εσπερία, εν τη κρισιμωτάτη ταύτη περιόδω της εν πολλοίς παραπαιούσης και υλόφρονος ανθρωπότητος». Εγκάρδιους χαιρετισμούς έχουν επίσης απευθύνει ο Σεβ. Αρχιεπίσκοπος Θυατείρων και Μ.Β. κ. Γρηγόριος, η Ιερά Μονή Αγ. Διονυσίου Αγ. Όρους, καθώς και η Γεν. Πρόξενος της Ελλάδος στο Λονδίνο κα. Μαρία Θεοφίλη.\nΤα περιεχόμενα του Τόμου διαιρούνται σε δύο Μέρη. Στο πρώτο Μέρος βρίσκουμε Βιογραφία και Κείμενα του Τιμωμένου, όπως επίσης και Κείμενα άλλων για τον Τιμώμενο. Στο δεύτερο Μέρος (που είναι και το μεγαλύτερο) βρίσκουμε πολλές, διάφορες και εξαιρετικά ενδιαφέρουσες επιστημονικές μελέτες, πολλές από τις οποίες αφορούν την ιδιαίτερη Πατρίδα του Τιμωμένου τη Νάξο.\nΣτο Θεοφιλέστατο αξίζουν θερμές και εγκάρδιες ευχές και προσευχές για υγεία, μακροημέρευση και κάλλιστη καρποφορία στον Αμπελώνα του Κυρίου μας, τον οποίο διακονεί για 57 συναπτά έτη, εκ των οποίων τα 39 ως Επίσκοπος.\nPosted by Anastasios at 00:14 4 comments:


Ζώδια: Προβλέψεις για σήμερα 11/6/2016 - Tlife.gr\n11.06.2016 | 00:03\nΖώδια: Προβλέψεις για σήμερα 11/6/2016\nΑγαπητέ Κριέ σήμερα θα βγουν στην επιφάνεια κάποιες υποθέσεις που θα χρειαστούν άμεσες λύσεις από εσένα. Κινήσου με πολλή μεθοδικότητα, χωρίς να κάνεις βιαστικές κινήσεις, για να βγεις από το αδιέξοδο. Κοίτα να κρατήσεις χαμηλούς τόνους και να μην χάσεις την ψυχραιμία σου ότι κι αν σου προκύψει. Θα καταφέρεις επιτέλους να προωθήσεις πολλά σχέδιά σου για το μέλλον.\nΟ σύντροφός σου σε πιέζει να πάρεις αποφάσεις για το μέλλον της κοινής σας ζωής και εσύ από την πλευρά σου δεν ξέρεις τι να κάνεις φίλε Κριέ. Φρόντισε να του εξηγήσεις αυτά που σε προβληματίζουν και εντείνουν τις ανασφάλειες σου και μόνο έτσι θα βρεθεί η χρυσή τομή μεταξύ σας. Στον αντίποδα οι αδέσμευτοί του ζωδίου, κυνηγήστε την τύχη σας με κάθε δυνατό τρόπο και δεν θα χάσετε.\nΤα επαγγελματικά σου πάνε αρκετά καλά, αλλά χρειάζεται να κάνεις πιο πολλά για να μπορέσεις να φτάσεις στην επιτυχία. Στα οικονομικά θα σου κάνουν προτάσεις που θα αυξήσουν τα έσοδά σου. Γραφειοκρατικά και φορολογικά θέματα ευνοούνται.\nΣήμερα μην αφήσεις ανεκμετάλλευτη την φαντασία σου και χρησιμοποίησε την ώστε να κάνεις την ζωή σου ευκολότερη και πιο όμορφη αγαπητέ Ταύρε. Σε αποφάσεις που θα χρειαστεί να πάρεις, μην βιαστείς και πάρε τον χρόνο που χρειάζεσαι για να ζυγίσεις πρώτα τα υπέρ και τα κατά.\nΣτην ερωτική σου σχέση ενδέχεται σήμερα να προκύψουν θέματα που θα σε οδηγήσουν σε διαφωνίες και παρεξηγήσεις με τον άνθρωπό σου φίλε Ταύρε. Χρειάζεται υπομονή και ψυχραιμία, ώστε να λυθούν χωρίς να χαλάσει η καρδιά κανενός. Οι ελεύθεροι του ζωδίου θα νιώσετε έναν αέρα ανανέωσης να σας ξυπνά τις αισθήσεις. Βγείτε επειγόντως έξω από το σπίτι!!!\nΗ ημέρα δεν είναι κατάλληλη για να κάνεις δραστικές αλλαγές που αφορούν την δουλειά σου. Είναι προτιμότερο τώρα να ασχοληθείς με την μελέτη των παραμέτρων και την οργάνωση των επόμενων επαγγελματικών σου κινήσεων, περιμένοντας την κατάλληλη στιγμή για να τις εφαρμόσεις. Τα οικονομικά σου αρχίζουν και έχουν μια ισορροπία. Προσπάθησε να ξεκαθαρίσεις εκκρεμότητες και χρέη του παρελθόντος.\nΕάν αισθάνεσαι ότι ζεις την ημέρα της μαρμότας στην σχέση σου φίλε Δίδυμε, κάνε κινήσεις για να βελτιώσεις το κλίμα που επικρατεί και να φέρεις κοντά σου τον σύντροφο σου. Να θυμάσαι ότι τίποτα δεν φτιάχνεται χωρίς κόπο!!! Οι ελεύθεροι του ζωδίου, καλό θα ήταν να διαφοροποιήσετε λίγο την συμπεριφορά σας και να φαίνεστε πιο διαθέσιμοι και ανοιχτοί…\nΗ δημιουργικότητα σου σήμερα θα σε βγάλει αρκετές φορές ασπροπρόσωπο. Σκέψου καλά προτού βγάλεις συμπεράσματα για άτομα του επαγγελματικού σου περιβάλλοντος και μην επηρεάζεσαι από τρίτα άτομα. Έχεις και εσύ την δική σου κρίση, που συνήθως δεν πέφτει έξω. Στα οικονομικά σου πρέπει να προσέχεις, γιατί θα έχεις τάσεις να κάνεις πολλά έξοδα και περιττές αγορές.\nΣήμερα αγαπητέ Καρκίνε καλύτερα να αποφύγεις να δώσεις αναβολές σε θέματα που πρέπει να λυθούν άμεσα, γιατί στο μέλλον αυτό μπορεί να σου δημιουργήσει πρόβλημα. Αν οργανωθείς καλύτερα και επιδιώξεις να συνεργαστείς με τα κατάλληλα άτομα, μπορείς να πετύχεις αυτό που θέλεις. Θα γίνουν κάποιες αλλαγές που θα σε χαροποιήσουν πάρα πολύ.\nΣήμερα με χαμηλούς τόνους και χωρίς να εκνευριστείς, μπορεί να μιλήσεις με το ταίρι σου και να λύσεις ενδεχόμενα προβλήματα που μπορεί να έχεις στην σχέση σου φίλε Καρκίνε. Οι αδέσμευτοι του ζωδίου σου, ας πάρουν στα χέρια τους το μέλλον της ερωτικής τους ζωής και ας πάψουν να τα περιμένουν όλα από τους άλλους.\nΘα σου παρουσιαστούν ευκαιρίες στην δουλειά σου που θα πρέπει να τις εκμεταλλευτείς για να μπορέσεις να φτάσεις πιο εύκολα στους στόχους σου. Τα οικονομικά σου θα έχουν μια μικρή άνοδο, αρκεί να φροντίσεις να τα διαχειριστείς με τον καλύτερο τρόπο.\nΑν κρατήσεις την ψυχραιμία σου σήμερα, θα μπορέσεις να δεις μερικές καταστάσεις πιο χαλαρά και στις πραγματικές τους διαστάσεις αγαπητέ Λέοντα. Σε καταστάσεις που μπορεί να είναι προβληματικές και στάσιμες μέχρι τώρα, βάλε πρόγραμμα και μεθοδικότητα. Η στιγμή είναι κατάλληλη για συσπείρωση και δράση.\nΈνα ρομαντικό βράδυ σε περιμένει στην σχέση σου και γι αυτό προτού επιστρέψεις στο σπίτι, φρόντισε να αφήσεις έξω από την πόρτα τις σκοτούρες σου για την δουλειά. Και για εσένα που ακόμη δεν υπάρχει τίποτα στην ζωή σου, το πλανητικό σκηνικό θα σου στείλει τις καλύτερες επιρροές του για να πλησιάσεις τον στόχο σου αποτελεσματικά.\nΓια να μπορέσεις να ξεχωρίσεις στον χώρο της δουλειάς σου πρέπει να κάνεις ένα μεγάλο βήμα μπροστά και να βγεις στην πρώτη γραμμή. Όσο δεν έχεις το θάρρος να δείξεις τις ικανότητες σου, κανείς δεν θα σε αναγνωρίζει. Χρειάζεται αποφασιστικότητα και τόλμη. Ότι συζήτηση γίνει και αφορά οικονομικά θέματα, να τα χειριστείς με πολύ μεγάλη προσοχή.\nΤη σημερινή ημέρα θα κατακλύζεσαι από πολλές ιδέες για να μπορέσεις να καλυτερέψεις πολλούς τομείς της ζωής σου που σε προβληματίζουν αγαπητέ Παρθένε. Οι πλανήτες και κατ εξοχήν η Σελήνη που θα κινείται στο ζώδιο σου θα είναι πολύ ευνοϊκοί απέναντί σου και θα σε οδηγήσουν κατευθείαν στο δρόμο για την επιτυχία. Φρόντισε να εξωτερικεύεις τα αισθήματά σου περισσότερο, ώστε τα αγαπημένα σου πρόσωπα να σε βοηθήσουν, σε θέματα που μπορεί να σε απασχολούν αυτή την περίοδο.\nΣτην σχέση σου έχεις πολλούς προβληματισμούς που δεν τους εξωτερικεύεις φίλε Παρθένε. Καλό θα είναι να μιλήσεις με το ταίρι σου, ώστε να ξεκαθαρίσεις τις καταστάσεις. Εσύ που είσαι ελεύθερος, βγες λίγο από το καβούκι σου και συνάντησε φιλικά σου άτομα, που μπορούν να σε διασκεδάσουν και ξέρεις ότι σίγουρα θα περάσεις καλά μαζί τους. Για τα υπόλοιπα, κάνε υπομονή και πολύ γρήγορα θα συναντηθείς με τον μεγάλο έρωτα της ζωής σου! Η ζωή σου έχει πολλές πιθανότητες να αλλάξεις προς το καλύτερο το αποψινό βράδυ.\nΣτην δουλειά σου σήμερα πρέπει να προσέχεις σε σχέση με συνεργασίες που θέλεις να κάνεις. Τα οικονομικά σου θα είναι στάσιμα από πλευράς εσόδων. Πρέπει να δείξεις αυτοσυγκράτηση σε σχέση με αγορές και περιττά έξοδα, γιατί θα σε βγάλουν εκτός προϋπολογισμού.\nΣήμερα φρόντισε να κάνεις σωστό προγραμματισμό, γιατί από τις πολλές υποχρεώσεις που έχεις θα σε καταβάλει το άγχος και δεν θα μπορείς να λύσεις άμεσα θέματα που σε απασχολούν αγαπητέ Ζυγέ. Δεν χρειάζεται να κάνεις βεβιασμένες κινήσεις για να πετύχεις τους στόχους σου, γιατί μπορεί να οδηγηθείς σε επιπόλαιες ενέργειες. Έχε το μυαλό μέσα στο κεφάλι σου και δράσε αναλόγως και τα πράγματα θα κυλήσουν όπως επιθυμείς.\nΆνοιξε τα μάτια σου και τα αφτιά σου και μην κάνεις πως δεν ακούς και δεν βλέπεις όλα όσα γίνονται γύρω σου και αφορούν την σχέση σου φίλε Ζυγέ. Πρέπει άμεσα να λάβεις δραστικά μέτρα αν θέλεις να σώσεις κάποιες καταστάσεις και να επέλθει η ηρεμία στην ζωή σου. Εσύ που κοιμάσαι αγκαλιά με την μοναξιά, κάποιο απρόοπτο γεγονός θα φέρει τον έρωτα στο κρεβάτι σου. Μην φοβηθείς να του αφεθείς!!!\nΜπορείς στα επαγγελματικά σου να τακτοποιήσεις εκκρεμότητες του παρελθόντος και να συζητήσεις με τους συνεργάτες σου για την πορεία κάποιων υποθέσεων που κωλυσιεργούν. Τα οικονομικά σου θα αυξηθούν αν εσύ ο ίδιος δεν κάνεις περιττές σπατάλες.\nΜην σταματάς τις προσπάθειες σε αυτά που κάνεις, γιατί είσαι πολύ κοντά στους στόχους σου αγαπητέ Σκορπιέ. Οι δυσκολίες του παρελθόντος έχουν περάσει πια κι από εδώ και πέρα μπορείς να κάνεις καινούργια σχέδια, για να εξασφαλίσεις ένα καλύτερο μέλλον. Το πνεύμα σου είναι αρκετά οξύ και οι στόχοι που έχεις βάλει ήρθε η ώρα να ευοδωθούν.\nΦρόντισε σήμερα να κρατήσεις την ψυχραιμία σου και να μην πεις λόγια που μπορεί να στεναχωρήσουν το ταίρι σου φίλε Σκορπιέ. Δες μερικές καταστάσεις με περισσότερη χαλαρότητα. Εάν είσαι από αυτούς που κάνουν παρέα μόνιμα με την μοναξιά, η επιρροή της σημερινής θέση της Σελήνης στην Παρθένο θα φέρει στον διάβα σου μία νέα γνωριμία. Το κατά πόσο θα σου κάνει ή όχι, είναι δικό σου θέμα…\nΣτην δουλειά σου πρέπει να κρατήσεις χαμηλούς τόνους και με πολύ ηρεμία να προσπαθήσεις να λύσεις τα προβλήματα που μπορεί να προκύψουν. Στα οικονομικά σου μερικά θέματα που καθυστερούν μέχρι τώρα, αρχίζουν και προχωρούν με τον καλύτερο τρόπο.\nΣήμερα απαιτείται απόλυτη προσοχή σε αυτά που λες, γιατί η πολλή ειλικρίνειά σου μπορεί να σου δημιουργήσει προβλήματα, με άτομα που δεν θα ήθελες να παρεξηγηθείς μαζί τους αγαπητέ Τοξότη. Προσπάθησε να δείξεις περισσότερη διπλωματία. Η διάθεσή σου θα είναι αρκετά καλή και ο δυναμισμός σου στα ύψη. Εκμεταλλεύσου το!!!\nΘα δημιουργηθούν κάποια προβλήματα σήμερα στην σχέση σου από το τίποτα φίλε Τοξότη. Καλό θα είναι να προσπαθήσεις να είσαι ήρεμος και να κρατήσεις μία ψύχραιμη στάση απέναντι στον σύντροφο σου. Εσύ που δεν έχεις ακόμη ταίρι η μοναξιά σου τώρα θα σταματήσει, γιατί ένα άτομο από το παρελθόν που σε έχει σημαδεύσει θα επιστρέψει στην αγκαλιά σου με διαφορετικές προοπτικές.\nΣήμερα η σκέψη σου θα είναι καθαρή και θα δεις πολλές καταστάσεις ρεαλιστικά, πράγμα που θα σε βοηθήσει σημαντικά να τις αντιμετωπίσεις κιόλας αγαπητέ Αιγόκερε. Σταμάτα να καταπιέζεσαι και πρόσεξε να μην λες μερικές φορές πράγματα που δεν τα πιστεύεις. Δρομολόγησε λύσεις σε πολλά θέματα που σε απασχολούν. Αν κάνεις συζητήσεις με δικά σου άτομα, πρόσεξε μην οδηγηθείς σε αντιπαραθέσεις.\nΜην αμελείς βασικά πράγματα μέσα στην σχέση σου λόγω των προβλημάτων που έχεις στην καθημερινότητα φίλε Αιγόκερε. Δεν φταίει ο σύντροφος σου σε τίποτα αν εσύ είσαι φορτισμένος. Όσο για εσένα που ακόμη δεν έχεις αποχωριστεί την μοναξιά μην κλείνεσαι στον εαυτό σου, γιατί η ημέρα είναι ευνοϊκή για να κάνεις καινούργια γνωριμία ή έστω για να περάσεις ευχάριστα το βράδυ σου.\nΦρόντισε να περιορίσεις την παρορμητικότητα σου στα επαγγελματικά σου, γιατί μπορεί να κάνεις κινήσεις που στο μέλλον δεν θα μπορείς να διορθώσεις. Σταμάτα να είσαι τόσο καχύποπτος απέναντι στους συνεργάτες σου και εμπιστεύσου λίγο και την κρίση τους. Στα οικονομικά σου μπορείς να ρυθμίσεις και χρέη του παρελθόντος.\nΗ μέρα θα είναι κουραστική και ταυτόχρονα αγχωτική για εσένα φίλε Υδροχόε, καθώς πολλά θα είναι τα ζητήματα εκείνα που θα βγουν στην επιφάνεια και θα ζητήσουν την επίλυση τους. Σκέψου γρήγορα, δράσε ανάλογα και αν χρειαστεί δούλεψε και περισσότερο για να τα φέρεις εις πέρας.\nΈχεις πολύ άγχος στην καθημερινότητα σου. Φρόντισε σήμερα να μιλήσεις με το ταίρι σου για να νιώσεις καλύτερα και να περάσεις όμορφα μαζί του. Εάν είσαι ελεύθερος βρες απάγκιο στην αγκαλιά των αγαπημένων σου για να αποφορτιστείς…\nΣτην δουλειά σου μπορεί να υπάρχουν κάποια θέματα που καθυστερούν, αλλά με τις κινήσεις που θα κάνεις θα τα λύσεις όλα με τον καλύτερο τρόπο φίλε Υδροχόε. Στα οικονομικά σου απόφυγε να πάρεις σημαντικές αποφάσεις και μην κλείσεις συμφωνίες αυτή την περίοδο.\nΜείνε σήμερα προσηλωμένος στους στόχους σου και κάνε ότι μπορείς για να μην χάσεις την μπάλα αγαπητέ Ιχθύ. Θα υπάρξουν μικροεμπόδια στην έμβαση των υποθέσεων σου που θα αποσπάσουν την προσοχή σου. Κάνε υπομονή και μείνε όσο μπορείς πιο ψύχραιμος.\nΝα θυμάσαι ότι ο έρωτας έχει ανάγκη από φαντασία για να κρατηθεί ζωντανός αγαπητέ Ιχθύ. Με γνώμονα αυτό στο μυαλό σου κάνε ότι χρειαστεί για να φέρεις κοντά το ταίρι σου και μην αφήσεις τα προβλήματα της καθημερινότητας να σας απομακρύνουν. Εσύ που κάνεις παρέα με την μοναξιά, πρέπει να αλλάξεις κάποια πράγματα στην ζωή σου για να αφήσεις χώρο ώστε να έρθει ένα νέο πρόσωπο στην ζωή σου.\nΚάποια καλά νέα στην επαγγελματική σου ζωή σήμερα θα σε χαροποιήσουν. Κάποιες καθυστερήσεις και κάποιες αντιρρήσεις που θα προβάλλουν οι συνεργάτες σου, ενδέχεται να σε προβληματίσουν, αλλά θα είναι πρόσκαιρες. Στα οικονομικά σου μπορείς να κάνεις συζητήσεις και να υπογράψεις συμβόλαια.


Τα fashion buys της εβδομάδας είναι τα πιο κουλ και cozy puffer jackets\nΑπό το 2016 περίπου, και τη συλλογή του Demna Gvasalia για τον οίκο Balenciaga, έγινε η στιλιστική αναγέννηση των puffer jackets. Τα φουσκωτά αυτά μπουφάν, με την περίπλοκη σύνθεση, τα οποία πρωτοεμφανίστηκαν στα τέλη του ’30, από τότε υπάρχουν στις ντουλάπες χιλιάδων ανθρώπων.\nΟ λόγος; Τα puffer jackets δεν είναι ένα απλό στιλ πανωφοριού. Αντιθέτως, για να ραφτεί, απαιτείται προσοχή και «μαθηματική», σχεδόν, ακρίβεια. Πιο συγκεκριμένα, ήταν η εταιρία ρούχων Eddie Bauer που δημιούργησε αυτό το στιλ πανωφοριού. Όταν ο ιδρυτής της εταιρίας παραλίγο να πεθάνει από υποθερμία, ενώ βρισκόταν για ψάρεμα, αποφάσισε να σχεδιάσει ένα πανωφόρι που προσφέρει ζεστασιά. Έβαλε, λοιπόν, φτερά στο εσωτερικό ενός καπιτονέ υφάσματος για να δημιουργήσει αυτό το «φουσκωτό» εφέ, και κάπως έτσι προέκυψε το δημοφιλές στιλ πανωφοριού.\nΤα puffer jackets δεν είναι μόνο πρακτικά. Ο high-end ρόλος τους στην γκαρνταρόμπα μας\nΑν και ο ρόλος τους έχει επαναπροσδιοριστεί αρκετές φορές ανά τα χρόνια, τα τελευταία 5-6, θεωρείται το απόλυτο χειμωνιάτικο must. Αυτό οφείλεται στους σχεδιαστές που άρχισαν να παίρνουν περισσότερο στα «σοβαρά» τον ρόλο τους, στην γκαρνταρόμπα μας. Προηγουμένως, τα puffer jackets δεν θεωρούνταν ένα high-end ρούχο της γκαρνταρόμπας. Ήταν απλά, ένα φουσκωτό και «άχαρο», ως προς design, μπουφάν, για το κρύο ή για τα χιόνια. Αν και όλα αυτά, εν μέρει, ισχύουν, νομίζω τελικά, ότι αυτό είναι το appeal. Είναι αυτοί οι λόγοι που το έχουν κάνει ένα τόσο μοναδικό στιλ πανωφοριού που δεν μοιάζει με κανένα άλλο. Υπάρχει ένα coolness, υπάρχει κάτι το αβίαστο σε αυτό το μπουφάν το οποίο δεν προσπαθεί να γίνει «κάτι». Είναι αυτό που είναι, είναι σοφιστικέ, αλλά και casual και ένα φανταστικό πανωφόρι για τον χειμώνα, και για όσους λατρεύουν τις αντιπαραθέσεις στο shape των συνόλων τους. Αυτές τις αντιπαραθέσεις, λοιπόν, θα σου προσφέρουν τα ογκώδη puffer jackets, τα οποία designers και fashionistas, αγαπάνε να φοράνε. Για τις casual, αλλά και πιο επίσημες εμφανίσεις τους.\nΌλα αυτά, στο μυαλό μου, είναι αρκετές αφορμές για να αφιερώσω το σημερινό Editor’s Pick στην αβίαστη γοητεία των puffer jackets. Κρύο κάνει έξω, οπότε αν είχες σκοπό να επενδύσεις σε ένα, τώρα είναι η στιγμή σου. Εγώ βρήκα τα πιο ωραία της αγοράς, για διάφορα budgets, που θα σε πείσουν για το coolness των jackets αυτών.\nMπουφάν από ανακυκλωμένο νάιλον\nΜακρύ puffer με print\nΦουσκωτό μπουφάν με κουκούλα\nΜπουφάν από ανακυκλωμένο νάιλον\nΜπουφάν από ύφασμα techno\nΔιαμορφώσιμο πουπουλένιο παλτό με κουκούλα\nCropped puffer μπουφάν\nΜακρύ Puffer από ανακυκλωμένο πολυεστέρα\nΚεφάλαιο πανωφόρι: Το ιδανικό για τον σωματότυπό σου


Κολοσσός Ρόδου - ''Ταίριαξαν τα παιδιά'' - - Μπάσκετ - www.12sports.gr\n08:50 | Παρ 17 Ιουλ, 2015\n''Ταίριαξαν τα παιδιά''\nΤους λόγους που έφεραν τον Κολοσσό Ρόδου από το σημείο που φαινόταν να διεκδικεί την παραμονή του στην κατηγορία, στην έβδομη θέση του πρωταθλήματος, ανέλυσε ο Άρης Λυκογιάννης. Ο προπονητής της ομάδας, αναφέρθηκε επίσης στο σχεδιασμό της επόμενης σεζόν, τον Βασίλη Τολιόπουλο, τη συνεργασία του με τον Σωτήρη Μανωλόπουλο στον Παναθηναϊκό, καθώς και στον αρχηγό της ομάδας, Δημήτρη Διαμαντίδη. Αναλυτικά, όσα δήλωσε στον ΣΠΟΡ FM 94.6:\nΓια την πορεία του Κολοσσού την περασμένη σεζόν: «Ήταν πολύ καλή χρονιά για την ομάδα μας. Είχαμε την τύχη να βρεθούν πολλοί σωστοί χαρακτήρας στο ίδιο περιβάλλον. Ταίριαξαν πολύ τα παιδιά και στο στιλ παιχνιδιού και σαν χαρακτήρες. Είχαμε καλή ατμόσφαιρα, φάνηκε στον τρόπο που παίζαμε και στον τρόπο που αντιμετωπίζαμε την κάθε μέρα. Ιδιαίτερα στην επαρχία που ο χώρος που κινούμαστε είναι πολύ μικρότερος, η καλή συνεργασία είναι το πιο σημαντικό».\nΓια την αντικατάσταση του Μάικ Τζέιμς από τον Ντομινίκ Oυότερς: «Σίγουρα ήταν μια πολύ καλή επιλογή, καθώς έφυγε ένας σπουδαίος αθλητής, αλλά ο τρόπος που έπαιζε δεν ταίριαζε με το σύνολο. Είναι παίκτης που θα μπορούσε να πάρει παιχνίδια μόνος του, όμως σε μια μέτριά του μέρα, η ομάδα ήταν συγκεντρωμένη γύρω απ’ αυτόν. Αν έμενε μέχρι το τέλος, η ομάδα δεν θα έπαιξε το μπάσκετ που έπαιζε. Ο Ουότερς ταίριαξε με τους υπόλοιπους, καθοδήγησε την ομάδα και αυτή η αλλαγή ήταν η πιο πετυχημένη που άλλαξε την πορεία της ομάδας».\nΓια τον σχεδιασμό της επόμενης αγωνιστικής περιόδου: «Αυτή τη στιγμή δεν έχουμε κανέναν παίκτη. Μόνο ο Τολιόπουλος είχε συμβόλαιο, αλλά κατέληξε στον Ολυμπιακό. Θεωρώ τελειωμένη την υπογραφή του Λαρεντζάκη, που απομένουν τυπικές λεπτομέρειες. Έχουμε στα πλάνα μας να κρατήσουμε κάποιους παίκτες. Είναι θέμα συζητήσεων. Είμαστε σε οικονομική κατάσταση που τα πάντα αλλάζουν από μέρα σε μέρα. Εκ των πραγμάτων είμαστε αναγκασμένοι -ειδικά για τους ξένους- να πάμε σε άλλες λύσεις, γιατί μετά από μια καλή χρονιά οι Αμερικάνοι ψάχνουν καλύτερο συμβόλαιο σε άλλη χώρα. Παλιότερα όλοι προσπαθούσαν να έρθουν στην Ελλάδα, όμως το μόνο που πουλάμε τώρα είναι η τεχνογνωσία»\nΓια τον Βασίλη Τολιόπουλο: «Το πρώτο πράγμα που πρέπει να κάνει για να σταθεί σε μεγαλύτερο επίπεδο είναι να βελτιώσει ταχύτητα και όγκο. Είναι ένα παιδί που είχε καλή παρουσία την περασμένη σεζόν. Ήρθε απ’ τον πάγκο και βοήθησε σημαντικά. Είχε μέσω όρο δέκα λεπτά συμμετοχής, όμως σε κομβικά ματς έπαιξε πολύ παραπάνω. Έχει μπασκετικό θράσος και σκοράρει. Ίσως θα έπρεπε να μείνει άλλη μια σεζόν σε ομάδα που θα είχε χρόνο συμμετοχής, όμως όταν παίρνεις πρόταση από μια ομάδα όπως ο Ολυμπιακός σ’ αυτή την ηλικία είναι δύσκολο να αρνηθείς».\nΓια τις επιλογές νεαρών παικτών: «Το ελληνικό πρωτάθλημα είναι δύσκολο και ανταγωνιστικό. Του χρόνου φαίνεται πως δυναμώνουν αρκετά ΑΕΚ, ΠΑΟΚ και Άρης. Δεν είναι εύκολο για τους προπονητές να εμπιστευτούν παιδιά που δεν έχουν πολλές παραστάσεις. Όλες οι ομάδες παίρνουν ό,τι καλύτερο υπάρχει σε μικρές ηλικίες, είναι όμως αρκετά δύσκολο για τα παιδιά να βρουν χρόνο συμμετοχής σ’ αυτές της ομάδες. Είναι πολλές ιδιαιτερότητες, μεγάλες οι ανάγκες και υψηλό το επίπεδο. Το να μπορεί ένας παίκτης σ’ αυτήν την ηλικία να παίρνει χρόνο συμμετοχής σε ομάδες όπως ο Κολοσσός είναι πολύτιμο. Ακόμα και στην Εθνική φάνηκε ότι ο Τολιόπουλος έχει πάρει παιχνίδια στα πόδια του και γι’ αυτό ξεχώρισε ανάμεσα στα άλλα παιδιά».\nΓια τη συνεργασία με τον Μανωλόπουλο στον Παναθηναϊκό και τις απουσίες στους τελικούς με τον Ολυμπιακό: «Με το αν δεν υπάρχει μπάσκετ. Αν υπήρχε ο Γκιστ θα υπήρχε διαφορετική εικόνα. Υπήρχε έλλειψη παικτών που έκαναν σημαντικά πράγματα. Ο Γκιστ ήταν ένας απ’ αυτούς. Νομίζω πως η εικόνα των τελικών ήταν αυτή που καθρεπτίζει την απόσταση των δύο ομάδων. Πάντα το παιχνίδι είναι δίκαιο στο τέλος. Ο Ολυμπιακός ήταν καλύτερος στη σειρά των τελικών και πήρε το πρωτάθλημα».\nΓια το αν μετάνιωσε: «Είναι λίγο δύσκολο να πεις όχι σε μια μεγάλη ομάδα. Είτε λέγεται Ολυμπιακός είτε Παναθηναϊκός. Το ζυγίζεις και η απόφαση γέρνει προς τα εκεί. Είναι πολλά τα πράγματα που παίρνεις απ’ αυτές τις ομάδες. Βλέπεις την απόσταση οργανωτικά που υπάρχει με τους αντιπάλους, τους ανθρώπους, τις εγκαταστάσεις και κυρίως τους παίκτες. Δεν σου δίνεται συχνά η ευκαιρία να συνεργαστείς με παίκτες όπως ο Διαμαντίδης και ο Φώτσης».\nΓια τον Δημήτρη Διαμαντίδη: «Είναι τρομερός επαγγελματίας. Είναι τεράστιο μέγεθος σαν παίκτης, όμως το πιο σημαντικό είναι πως είναι ασύλληπτα ταπεινός, συγκριτικά με όσα έχει καταφέρει. Αν ο Παναθηναϊκός καταφέρει να βρει έναν κανονικό πλέι μέικερ, ο Διαμαντίδης θα μπορεί να έχει πιο χαλαρό ρόλο και να κάνει ό,τι χρειάζεται σε κρίσιμες στιγμές της Ευρωλίγκας και των πλέι οφ».


Service, αναρτησεις και ξενερωμα! - Σελίδα 2\nαπό KiloMeater Την / Το 27.06.11 14:23\nΓια λέγε οταν το φορεσεις να δουμε...\nΕιχα και εγώ κάτι κάψες για αναρτήσεις κτλ.. μετά ήρθε το μνημόνιο και βασικά οι υποψίες για οσα ακολουθούν και πλεον μου περασαν οι σκέψεις... αλλα γραφε εντυπωσεις μπας και με ξαναβαλεις σε σωστη τροχιά..\nαπό anastasis Την / Το 27.06.11 20:25\nΕάν, όταν το βάλεις, το πάνω δακτυλίδι που κρατάει το ελατήριο έρχεται στο ύψος του σωλήνα καυσαερίων του αριστερού κυλίνδρου θα έχεις θέμα.\nΕπειδή δεν έχει προφόρτιση, δεν θα δεις κάτι ιδιαίτερο αλλά το αμορτισέρ θα ζεσταίνεται πάρα πολύ και τα λάδια θα αφρίσουν με αποτέλεσμα να είναι πάρα πολύ μαλακό. Επιγραμματικά, δεν θα κάνει την δουλειά του.\nαπό vtecpatra Την / Το 27.06.11 20:31\nτην Τεταρτη εχω ραντεβου με τον μαστορα για την τοποθετηση,οποτε ειδομεν ........απο οτι ειδα προφορτιση εχει.........\nαπό anastasis Την / Το 27.06.11 20:51\nΘα τολμούσα να σε συμβουλέψω τα ακόλουθα:\nΒάλε τα αμορτισέρ δίπλα δίπλα με τις κάτω οπές στο ίδιο ύψος.\nΑν η προφόρτιση του καινούργιου είναι χαμηλότερα από του μαμά το ελάχιστο που θα μπορούσες να κάνεις είναι να καλύψεις με θερμομονωτική ταινία την εξάτμιση και το καλύτερο να μετακινήσεις το ελατήριο με PVC δακτύλιο στο K shock.\nαπό ???????? Την / Το 27.06.11 21:04\nΔεν εχεις οδηγησει ποτε VFR με μαμα αναρτησεις ??? ΑΠΑΡΑΔΕΚΤΟΝ ΓΙΑ ΠΡΑΚΤΟΡΕΣ (ΘOY-BOY) !!!\nNα σου πω εγω να καταλαβεις ! Μετα την αγορα της και πολυ συντομα αποφασισα να βγω σε "κυνηγητο"\nμε φιλους στα στροφιλικια του Αι Γιαννη Ρωσσου.\nΦτανω στην γνωστη καφετερια διπλα στα πλατανια και αφου σωριαστηκα στις καρεκλες,\nοταν ηρθε το γκαρσονι για παραγγελια εγω του ελεγα κατι σε.....μπα μπα μπα μπα οπως στην ταινια\n"Γυναικα στην θαλασσα" με την Γκολντυ Χωουν (αν την εχεις δει θα ξερεις) !!!\nΑστα να πανε !!!! Αφτερμαρκετ και παλι αφτερμαρκετ !\nαπό Caracal Την / Το 27.06.11 21:17\nvtecpatra έγραψε: απο οτι ειδα προφορτιση εχει\nΑν η προφόρτιση του καινούργιου είναι χαμηλότερα από του μαμά...\nΟ Αναστάσης στο θέμα του κινδύνου της προφόρτισης από την θερμότητα, εννοεί για ΥΔΡΑΥΛΙΚΗ προφόρτιση, με χειριστήριο. ΑΥΤΗ κινδυνεύει από την θερμότητα.\nΑπλή προφόρτιση με παξιμάδια, όπως αυτή στην φωτογραφία που έβαλες ενδεικτικά, δεν έχει το ίδιο πρόβλημα, διότι τα παξιμάδια δεν...λιώνουν.\nΦυσικά με ή χωρίς, το αμορτισέρ υποφέρει στο συνολό του από την θερμότητα, οπότε μια μόνωση των σωλήνων, καλό θα κάνει.\nαπό Ταξιδευτής Την / Το 27.06.11 22:05\nTα παιδια στην Kshock ειναι παλιοι γνωστοι. Σημερα μιλησαμε στο τηλεφωνο και αφου του ειπα ολη την περιπετεια μου ενδιαφερθηκε ιδιαιτερα και μου ζητησε να παω ολη τη μηχανη απο εκει να σχηματισει μια πρωτη αποψη και μετα να προχωρησουμε περαιτερω!\nΤου ειπα για τα λαδια και την αφαιρεση των μπουκαλων και μου ειπε οτι δεν ειναι κατι το δυσκολο κ οτι μπορω να το κανω και μονος μου, αν ομως θελω ειπε οτι δεν εχει κανενα προβλημα να με βοηθησει αυτος και να μου αλλαξει τα λαδια κλπ.\nΟπως και να εχει αυριο θα εχω τη βοηθεια των πλεον ειδικων στο θεμα οποτε σιγουρα θα εχουμε καλυτερα αποτελεσματα...\nΣας ευχαριστω παιδια ολους για τις συμβουλες και τη βοηθεια! Μιχαλη ειμαι υποχρεος για ολα!\nΥΓ. Για την Technoflex εχω ακουσει (και διαβασει) πολλες φορες οτι ειναι η Wilbers απλα κατασκευαζεται στην Ολλανδια...\nΥΓ2. Κακη αναρτηση δεν ξερω αν τη λες παντως...\nαπό Rigas Την / Το 27.06.11 22:41\nΚαλησπερα, αν και 1ο ποστ καλη αρχη.\nΔεν κανω διαφιμηση απλα τα παιδια στο K-Shock (Αντωνης-Γιωργος) ειναι μηχανικοι αναρτησεων, τιποτα αλλο.\nΕχω παει στα 10 χρονια που τους εχω για αναρτησεις.\nZXR 400 καθαρα για χρηση πιστας, το Κ3 1000 μου, το KX 250 μου και το WR450 motard που ειχα, και σε ολα τα μοτο εχουν κανει αψογη δουλεια, γιατι ειναι μονο αναρτησεις.\nΣτο VFR αν και το πηρα απο φιλο εκει ειχα βαλει WP πισω και ελλατηρια μπροστα, εγω προσωπικα το οδηγησα με αυτα πανω και μου φανηκε μαλακο, αλλα εχω μαθει με GSXR και αλλα πιρουνια.\nΓια να δεις οτι δεν αναλαβανουν οτι και οτι...για να παρουν χρηματα, το μονο που δεν τους πηγα ηταν το TDM 850 που ειχα για επισκευη το πισω, και μου λεει...επειδη ειναι απο την Yamaha σαν αμορτισερ με ασθενειες πολλες, αν το ανοιξω (δεν ειναι ανοιγωμενο) και το κλεισο, τα δαχτυλιδια που ειναι για τις ρυθμισεις μπορει και να κλωτσησουν γιατι ειναι αλουμινενια.\nΚαι απλα δεν το πηγα για επισκευη και εβαλα ενα Ohlins.\nXρονια τωρα εχω και εναν για καθε εργασια σε ολες τι μηχανες, π.χ αναρτησεις K-Shock, φρενα δεν αλαζω εδω Ελλαδα απλα παραγγελνω κιτ απο εξω και εδω τα βαζει ο πατερας μιας και ειναι μηχανικος, ακομα και σε πολλα συνεργια λενε θα σου αλαξω λαστιχα...\nΜε τι...τακο απο κατω απο τις εξατμισεις και στο πλαι....αυτα ειναι για γελια.... σταντ και μπροστα και πισω.\nαπό Ταξιδευτής Την / Το 28.06.11 10:08\nΠηγα στα παιδια στην Kshock. Ευγενεστατοι και ξερουν τη δουλεια τους. Το μπροστινο του φανηκε πολυ μαλακο κιολας! Μαλιστα ειδε το στατικο sag και μου ειπε οτι ειναι τοσο μαλακο που ηδη εξαντλει μεγαλο μερος της διαδρομης της αναρτησης οποτε δεν μπορω να το δω να δουλευει σωστα αν δεν το ρυθμισω. Εσφιξε την προφορτιση τερμα και μου ειπε οτι ειναι καλυτερα τωρα.\nΓια το πισω εβαλε τη Hi ρυθμιση τερμα μαλακο και το Low το αφησε πανω κατω ιδιο και μου ειπε να το δοκιμασω.\nΕντυπωσεις: συνεχιζει να ειναι σκληρο για τα γουστα μου. Το μπροστινο ΔΕΙΧΝΕΙ να ειναι λιγο καλυτερο αλλα χωρις να μπορω να το πω με σιγουρια ενω το πισω τωρα δειχνει να ειναι πιο σκληρο απο πριν. Εχω μπερδευτει.\nΚαι η μαμα αναρτησουλα αρχιζει να μου αρεσει πολυ ενω αυτη αρχιζει να πλησιαζει επικινδυνα τα σκουπιδια.\nΑ! Και μην το ξεχασω. Τωρα οταν πιεζεις το πισω μερος κατω κανει ενα εντονο σκουξιμο που πριν δεν εκανε! Σαν χαλασμενο ντιβανι κανει!\nαπό Rigas Την / Το 28.06.11 13:14\nΤαξιδευτής έγραψε: Πηγα στα παιδια στην Kshock. Ευγενεστατοι και ξερουν τη δουλεια τους. Το μπροστινο του φανηκε πολυ μαλακο κιολας! Μαλιστα ειδε το στατικο sag και μου ειπε οτι ειναι τοσο μαλακο που ηδη εξαντλει μεγαλο μερος της διαδρομης της αναρτησης οποτε δεν μπορω να το δω να δουλευει σωστα αν δεν το ρυθμισω. Εσφιξε την προφορτιση τερμα και μου ειπε οτι ειναι καλυτερα τωρα.\nΕπειδη η μηχανη τωρα που την εχω, ειναι καμια σχεση με sport π.χ Hayabusa κραταει ποιο σπορ χαρακτηρα, αν ειναι μαλακο το μπροστινο οπως το θες θα βουταει αποτομα στα φρενα και με αυτο θα εχεις πολυ αποτομη αυξηση βαρους εμπρος.\nΑλλα αν δεις π.χ ενα σαμαρακι στον δρομο θα το περναει ανετα, αυτο δεν παει να πει οτι ειναι και καλητερα, απλα η αναρτηση δεν εχει σκληροτητα.\nΚανε το αλλο βαλε ενα "δεματικο" στην μια μπουκαλα στο επανω μερος του χρωμιου και πηγενε μια χαλαρη βολτα με φρενα να δεις ποσο κατω θα παει, αν ειναι ουτε στο 1/3, μαλακωσε την, αν ειναι κοντα στο τερμα, μαλλον εχεις κανει λαθος επιλογη ελλατηρια.\nΤωρα η πισω ο ηχος που κανει μαλον το μοχλικο ειναι, δεν απανταω με σιγουρια μπορει να λεω και βλακεια.\nΑσχετο, στο δικο μου, το μπροστα ειναι σαν το δικο σου, το πισω με WP αμορτισερ ειναι σχετικα σκληρο, αλλα με γρηγορη οδηγηση δεν το καταλαβαινω.\nΓενικα το μπροστα ειναι χαλια απο την Honda, επρεπε τουλαχιστον να εχει "επαναφορα", αλλα τα ιδια χαλια ηταν και στο TDM.\nTo πισω εργοστασιακο του TDM ειχε ενα μοχλο που ελεγε Hard-Soft, στο Hard κοπαναγε σε σαμαρακι που βαζουν οι δημοι , λες και ειχε χαλασει η αναρτηση, στο Soft ηταν τοσο μαλακο σαν παπακι.\nΘα προτινα να κατεβασεις και λιγο τις μπουκαλες μπροστα αν θες ενα ποιο σπορ χαρακτηρα.\nΑν δεν σ'αρεσει η πισω δεν ξερω αν εχει ποιο μαλακο ελατηριο εναλακτικη.\nαπό Ταξιδευτής Την / Το 28.06.11 22:13\nΝα σαι καλα για τις συμβουλες φιλε Ρηγα. Ομως μαλλον δεν εξηγησα καλα. Τη μηχανη δεν την εχω για σπορ χρηση/πιστα, αλλα για ανετο τουρισμο. Κοινως η πολυ μαλακη και ανετη αναρτηση μου αρεσε παρα πολυ. Απλα ειχα προβλημα με το μπροστινο το οποιο βυθιζοταν πολυ στο εντονο φρεναρισμα.\nΗ μηχανη ειχε μια μαγικη αισθηση πανω απο σαμαρια και ανωμαλιες που μου αρεσε και τωρα εχει χαθει σε μεγαλο βαθμο. Βεβαια οταν ανεβαζα ρυθμο η αναρτηση προδιδε τελειως το συνολο και δεν μπορουσε να ακολουθησει (και αυτο ηταν ενας λογος που πηρα την "καλη" αναρτηση) αλλα εχω απογοητευτει πληρως στο οτι δεν μπορω να την κανω ΤΟΥΛΑΧΙΣΤΟΝ οσο μαλακη οσο ηταν η αλλη τερμα σφιγμενη....\nαπό Rigas Την / Το 29.06.11 0:05\nΤαξιδευτής έγραψε: Να σαι καλα για τις συμβουλες φιλε Ρηγα. Ομως μαλλον δεν εξηγησα καλα. Τη μηχανη δεν την εχω για σπορ χρηση/πιστα, αλλα για ανετο τουρισμο. Κοινως η πολυ μαλακη και ανετη αναρτηση μου αρεσε παρα πολυ. Απλα ειχα προβλημα με το μπροστινο το οποιο βυθιζοταν πολυ στο εντονο φρεναρισμα.\nΘα σου απαντησω αμεσα.\nΚαταλαβα οτι την εχεις για τουρισμο, απλα αυτο που λες οτι σε ενα δυνατο φρεναρισμα πας βουτια στην ασφαλτο, και η μοτο εχει σχειδαστη για ρυθμους τουριστικους.\nπαραδειγμα, ειχα Μ3 Ε36, και σαν αναρτηση BMW ηταν πολυ καλη, με εφαγε ενας φιλος να βαλω Bilstein PSS-9 μαζι με το κιτ στους θολους μπρος-πισω, εεεε....βλαστημισα την ωρα και την στιγμη, η αναρτηση ηταν για πιστα....αν δεν εβρισκε δρομο σαν την Αττικη οδο, κοπαναγε , χοροπηδαγε κτλ, βεβαια με 200+ παταγες φρενο και δεν ειχε ουτε αποτομα βυθισματα...ουτε στις αλαγες πορειας εκανε την βαρκα το αμαξι.\nΠεριτο να σου πω η συζηγος με εβαλε και την πουλησα μετα απο αυτη την αναβαθμιση,\nγιατι ανεφερα το παραδειγμα...ειναι οτι το αμορτισερ που εβαλες πισω με Hi-Low συμπιεση και ολα τα συναφη, ειναι για SS οδηγηση και δεν το ενδιαφερει τα σαμαρακια, ακομα και τερμα μαλακο να το εχεις ειναι ποιο σκληρο απο το νορμαλ.\nΦανταζομαι και το WP που εχω να ειναι ετσει σε σχεση με το νορμαλ, μιας και το οδηγησα με αυτο πανω κατευθιαν.\nαπό tomakos Την / Το 29.06.11 9:08\nΜπλα, μπλααα, κτλ, - το γράφεις μόνος σου -, το 15αρι για μένα είναι το πιο καλό για τα 750, δουλεύει αψογα για το καλοκαίρι, αργεί λίγο να ζεσταθεί το χειμώνα και όταν αλλάζεις αναρτήσεις άλλες του desevo και άλλες οι after, θα τις συνηθίσεις και θα τις αγαπάς......\nαπό Ταξιδευτής Την / Το 29.06.11 15:07\ntomakos έγραψε: Μπλα, μπλααα, κτλ, - το γράφεις μόνος σου -, το 15αρι για μένα είναι το πιο καλό για τα 750, δουλεύει αψογα για το καλοκαίρι, αργεί λίγο να ζεσταθεί το χειμώνα και όταν αλλάζεις αναρτήσεις άλλες του desevo και άλλες οι after, θα τις συνηθίσεις και θα τις αγαπάς......\nΤα θεματα που εχω ειναι αρκετα τωρα -πειτε με και ψειρα δεν με πειραζει.\n- Η μηχανη ειναι κουτσουρο σε σχεση με πριν και μου χαλαει εντελως την ποιοτικη αισθηση που μου εδινε η μηχανη.\n- Δεν εχω τις γνωσεις, να τη ρυθμισω.\n- Αν η Wilbers λεει 10αρι λαδι τοτε το 15αρι ειναι λαθος. Ποσο μαλλον οταν βλεπω διαφορα προς το πολυ χειροτερο τωρα.\n- Το δοχειο της πισω αναρτησης δεν εχει που να μπει! Μπορει να ακουγεται χαζο, αλλα οντως δεν εχω καπου να το βαλω (εκτος του προφανους!) Το εδεσα πανω στο πισω μαρσπιε αλλα δεν ειναι η καλυτερη θεση...\nΤο χειροτερο ομως που με ενοχλει ειναι οτι πληρωσα ενα καρο λεφτα ειδικα για την εργασια για ενα αποτελεσμα που ΔΕΝ μου αρεσει καθολου....\nαπό Ο φυσικός Την / Το 29.06.11 15:20\nΝίκο στα είπα και στο τηλέφωνο.\nΔεν ξέρω αν είναι οι καλύτερες λύσεις αλλά αν ήμουν στη θέση σου:\n1. Θα έβαζα 10άρι λάδι στην εμπρός ανάρτηση στο ύψος που λέει η Wilbers. Όταν δεν έχει κανείς λόγο να προτιμήσει το α ή το β είναι καλύτερο να κάνει ότι λέει ο κατασκευαστής. Αφού τα έβαζα θα έβλεπα αν μου κάνουν ή όχι και θα δρούσα ανάλογα, ακόμα και αν αυτό συνεπάγεται κόπο.\n2. Σίγουρα, οι αναρτήσεις μπορούν να ρυθμιστούν έτσι ώστε να είναι κοντά σε αυτό που θες. Ειδικά η πίσω που διαθέτει όλες τις ρυθμίσεις θα μπορεί να προσαρμοστεί (πολύ κοντά) στις απαιτήσεις σου.\n3. Το πως θα γίνει αυτό θέλει είτε δικό σου ψάξιμο είτε κάποιον με σχετική εμπειρία (και αυτό είναι μάλλον το πιο δύσκολο βήμα)\n4. Η μηχανή μάλλον θα είναι λίγο πιο σκληρή από όσο τη θυμάσαι, πράγμα που θα συνέβαινε ακόμα και αν απλά άλλαζες λάδια στις μαμά αναρτήσεις. Θα το συνηθίσεις.\n5. Ξεπέρασε το πόσο σου κόστισε και πόσα γράσσα έχει. Έγινε και πάει. Με ένα πανάκι θα καθαρίσεις τα γράσσα και μπορείς να μην ξαναπάς στο μάστορα αυτόν ή ακόμα να κάνεις τις εργασίες μόνος σου.\nαπό Ο φυσικός Την / Το 30.06.11 22:41\nΜπορείς να ανεβάσεις μια κοντινή φωτογραφία του δοχείου του αμορτισέρ και της γύρω περιοχής;\nαπό vtecpatra Την / Το 01.07.11 0:38\nKiloMeater έγραψε: Για λέγε οταν το φορεσεις να δουμε...\nΣήμερα πήρα το μηχανάκι μου με τις καινούργιες αναρτήσεις του.\nΣαν να ψήλωσε λίγο εν σχέση με τις μανίσιες.Και μπρος και πίσω.\nΟ μάστορας που σημειωτέον πήγα για πρώτη φορά σε αυτόν ήταν άψογος απέναντί μου .\nΤο σέρβις κράτησε σχεδόν μιάμιση ημέρα και μου έδωσε και ενα σκούτερ για να μετακινούμαι.\nενδεικτικά αναφέρω κόστος εργασιών τοποθέτης και ρύθμισης των αναρτήσεων 50E.\nΑνεβαίνοντας πάνω είναι όντως πιό ψηλή σε σχέση με πρώτα-φαντάσου πόσο ειχαν 'καθίσει η παλιές' .\nΤο παλιό αμορτισέρ υπερθερμένοντας κιόλας γιατί ακούμπαγε στην εξάτμιση γιαυτό και είχε αυτη την λαστιχένια αίσθηση μετά απο πολύωρη οδήγηση.\nΜε μια σύντομη δοκιμή πρίν φυγω από το συνεργείο το αποτέλεσμα ήταν φανταστικό εν σχεση με πρώτα πάντακαι για τα δικά μου γούστα.\nΜου αρέσει ναναι όχι πολύ σκληρές αλλα ούτε και πολυ μαλακές κάτι ενδιαμεσο.\nΠερνώντας από σαμαράκια και λακούβες τις διαβαζε ναι μεν αλλά χωρις να κοπαναει δε.\nΕνα μεγάλο ευχαριστώ για την πολυ καλη δουλειά του.\nΥπόψιν ότι για το δοχειίο μου έφτιαξε χειροποίητη βάση και πλαστικοπιημένη για να μην σκουργιάζει απο τα νερά.\nΕφυγα με τις καλυτερες εντυπωσεις και για το συνεγειο αλλά και για την δουλειά που έγινε στο μηχανάκι μου.\nαπό Sieche Την / Το 19.07.11 14:26\nΝικο το μπροστινο θα το φερεις εκει που θελεις με λαδια και αερα.Θελει να πειραματιστεις λιγο αλλα θα δεις αποτελεσμα.\nΓια το πισω δεν νομιζω.\nΗταν λαθος η επιλογη σου να αγορασεις την 641 αφου οπως λες και εσυ,το ζητουμενο ειναι η ανεση και οχι η σπορ οδηγηση.\nΗ 641 ειναι αναρτηση για σπορ οδηγηση που σημαινει οτι η ανεση παει περιπατο!!\nΣυμβουλη.Πουλησε την και κοιτα την σειρα εκολαϊν.\nphpBB2 forum με ForumGreek | Bikes | Motorcycles brand | Invision | Δωρεάν φόρουμ υποστήριξης | Επαφή | Αναφορά κατάχρησης | Δημιουργήστε ένα δωρεάν μπλογκ


Ο λόφος με το σιντριβάνι του Γιάννη Ρίτσου (1959)\nThe hill with a fountain by Yiannis Ritsos\nMουσική σύνθεση: Γιώργος Δεσποτίδης\nΠαίζουν οι μουσικοί: Λευτέρης Καλκάνης (πιάνο), Μαρία Δημητσιάνου (βιολοντσέλο), Νίκος Δεσποτόπουλος (βιολί), Γιώργος Δεσποτίδης (βιόλα).\nΦοίβος Ταξιάρχης, Ειρήνη Κουμαριανού, Ράσμη Τσόπελα, Ματίνα Καρρά, Γκέλυ Μαυροπούλου, Γιώργος Γεωγλερής, Θάνος Καληώρας, Μαλένα Ανουσάκη, Μύρτα Πολύζου, Μπάμπης Τιμοθέου.\nΠρολογίζει ο Κώστας Γεωργουσόπουλος\nΟ λόφος με το σιντριβάνι του Γιάννη Ρίτσου\nΚεντρικό πρόσωπο είναι μια μοναχική γυναίκα, πρώην αγωνίστρια, που περνά πλέον τη ζωή της σε μια επαρχιακή πόλη, ζώντας σε ένα αδιέξοδο, καθώς δεν έχει κατορθώσει να βρει την χρυσή τομή ανάμεσα στη ζωή και στο δόσιμο σε ένα ιδανικό. Ρουτίνα, πλήξη, επαρχιακή ζωή, ανεκπλήρωτοι πόθοι. Ένα τρένο που διασχίζει την πόλη της δίνει μια ελπίδα για κάτι απρόοπτο που θα μπορούσε να ταράξει τη ζωή της. Το απρόοπτο έρχεται με τη μορφή ενός εφήμερου έρωτα, που προκαλεί το τραγικό τέλος της γυναίκας.\nΤο έργο γράφτηκε από τον Γιάννη Ρίτσο το 1959 και πρωτοπαίχτηκε στη Ρουμανία το 1977. Το 1988 ανέβηκε από το Κ.Θ.Β.Ε , ενώ το 1972 έγινε κινηματογραφικό σενάριο από τον Άρη Αλεξάνδρου.\nΟ Γιάννης Ρίτσος άρχισε να γράφει θεατρικά έργα από πολύ νωρίς. Κατά τη διάρκεια της Κατοχής παρουσιάστηκε από το Θέατρο του Βουνού στην Κοζάνη, το μονόπρακτό του «Η Αθήνα στ' άρματα». Το έργο αυτό το έγραψε ξανά ως τρίπρακτο με τον τίτλο «Μάνα», ενώ το 1958 του δίνει την οριστική μορφή με τίτλο «Πέρα από τον ίσκιο των κυπαρισσιών». Πριν μερικά χρόνια ο Κώστας Νίτσος επιμελήθηκε μια έκδοση η οποία περιλαμβάνει, σε τέσσερις τόμους, όλα τα αμιγώς θεατρικά έργα του ποιητή. Γιατί είναι γνωστό ότι το θεατρικό έργο του Γιάννη Ρίτσου είναι ενσωματωμένο μέσα από δραματικούς μονολόγους και σε ποιητικές του συλλογές, όπως στην «Ισμήνη», την «Ελένη», τον «Φιλοκτήτη» και σε χορικά του, όπως στις «Μαντατοφόρες». Τα αμιγώς θεατρικά του έργα είναι τα: «Μια γυναίκα πλάι στη θάλασσα», «Πέρα από τον ίσκιο των κυπαρισσιών», «Τα ραβδιά των τυφλών» και «Ο λόφος με το σιντριβάνι».\n...Ανοιξιάτικο βράδι. Μεγάλο δωμάτιο παλιού σπιτιού. Μια ηλικιωμένη γυναίκα ντυμένη στα μαύρα μιλάει σε έναν νέο. Δεν έχουν ανάψει φως. Απ' τα δυο παράθυρα μπαίνει ένα αμείλικτο φεγγαρόφωτο. Ξέχασα να πω ότι η γυναίκα με τα μαύρα έχει εκδώσει δύο-τρεις ενδιαφέρουσες ποιητικές συλλογές θρησκευτικές πνοής. Λοιπόν, η Γυναίκα με τα μαύρα μιλάει στον νέο...\nΌσα και αν ειπωθούν ή γραφούν για την ποίηση του Γιάννη Ρίτσου φαντάζουν ελάχιστα μπροστά στο ανυπέρβλητης αξίας και μοναδικής ομορφιάς έργο του. Είναι αυτό το έργο του, το πολύπλευρο και πολυσήμαντο, το αναγνωρισμένο σε όλον τον κόσμο, που κάνει αθάνατο το δημιουργό του και πάντα παρόντα, στη ζωή μας, στους αγώνες μας για την ειρήνη και τη δικαιοσύνη. Είναι αυτό, που μας προσκαλεί πάλι και πάλι για να ανακαλύψουμε μέσα απ' αυτό το βάθος των πραγμάτων, της ζωής, της ίδιας της ύπαρξης. Τα δυνατά συναισθήματα, η μεγάλη συγκίνηση, που προσφέρει η ποίηση του Γιάννη Ρίτσου κορυφώνονται όταν τη γευόμαστε μέσα από τη δική του εκφραστική φωνή.\nΑκούγοντας τη σμιλεμένη από τις ομορφιές και τα βάσανα του κόσμου φωνή του νιώθεις ότι τίποτα άλλο πέρα απ' αυτήν δεν μπορεί ν' αποδώσει στο ακέραιο τις σκέψεις, τις αγωνίες, τις ευαισθησίες του ποιητή. Αυτή η φωνή, που προκαλεί τη μέγιστη συγκίνηση, μας βοηθά να ξεκλειδώσουμε τους κώδικες των ποιημάτων του.\nΟ Γιάννης Ρίτσος γεννήθηκε στη Μονεμβασιά την Πρωτομαγιά του 1909. Η οικογένειά του, μεγαλοκτηματίες της περιοχής, καταστράφηκε οικονομικά λίγα χρόνια αργότερα και, το χειρότερο, βυθίστηκε στο πένθος. Το 1921 πεθαίνει φυματικός ο μεγάλος γιος, δόκιμος αξιωματικός του ναυτικού, καθώς και η μητέρα, το λατρεμένο πρόσωπο του ποιητή, από την ίδια αρρώστια. Το «νεκρό σπίτι» έμελλε να σφραγίσει τη ζωή και το έργο του. Τα πρώτα του ποιήματα δημοσιεύονται στη Διάπλαση των παίδων το 1924, με το ψευδώνυμο «Ιδανικό όραμα». Το 1925 εγκαθίσταται στην Αθήνα, όπου εργάζεται για λίγο ως δακτυλογράφος και αντιγραφέας συμβολαίων. Το επόμενο έτος προσβάλλεται κι αυτός από φυματίωση. Η ζωή του για πολλά χρόνια θα μοιράζεται ανάμεσα σε φθισιατρεία και σε διάφορες δουλειές με εξευτελιστικούς όρους (ηθοποιός, χορευτής, διορθωτής και επιμελητής κειμένων). Στο σανατόριο «Σωτηρία» όπου νοσηλεύεται (1927-30) μυείται στον μαρξισμό από μέλη του ΚΚΕ. Το «ιδανικό όραμα» ανακαλύπτει το κοινωνικό όραμα.


Χάσαμε την Κρήτη. Στοπ. | Η ΚΑΘΗΜΕΡΙΝΗ\n31 Ιουλίου, 2020 31.07.2020 • 20:56\nΑντίστροφη μέτρηση. Λίγες μέρες έμειναν. Μου έχει λείψει το νησί. Ηταν, είναι και θα είναι η μήτρα στην οποία πάντα θα θέλω να επιστρέφω. Την ασφάλειά του αποζητώ ολοένα και περισσότερο. Γεμίζω το βαλιτσάκι μου. Να μην ξεχάσω να πάρω μαζί μου το στικάκι με τις αγαπημένες μου μουσικές, το σωστό αντηλιακό, εκείνο το βιβλίο που άφησα στη μέση από τις μέρες της καραντίνας και το δώρο του μπαμπά.\nΔεν θα τον αγκαλιάσω κι ας το θέλω τόσο – για να τον προστατεύσω. Κι αν κουβαλάω τον ιό; Κι αν έχω μολυνθεί αλλά είμαι ασυμπτωματική; Ογδόντα ενός ετών είναι, πώς μπορώ να παίξω την υγεία του κορώνα-γράμματα; Το ίδιο μου έλεγε τις προάλλες μια φίλη, η Ελια: «Από τον Φεβρουάριο δεν έχω μπορέσει να κάνω ούτε μια αγκαλιά στη μητέρα μου. Είμαι μοναχοκόρη, άλλον δεν έχει στον κόσμο. Τη βλέπω σχεδόν καθημερινά, της λέω πόσο την αγαπώ, αλλά τη ζεστασιά του αγγίγματος τη στερούμαστε και οι δύο. Και ποιος ξέρει για πόσο ακόμα»…\nΟι νεκροί από COVID-19 σε όλο τον κόσμο μόλις ξεπέρασαν τις 650.000. Από το πρωί που είδα στο ενημερωτικό δελτίο του Παγκόσμιου Οργανισμού Υγείας αυτόν τον αριθμό, τον κλωθογυρίζω στο μυαλό μου. Εξακόσιες πενήντα χιλιάδες άνθρωποι έχουν χάσει τη μάχη με τον κορωνοϊό: όσοι είναι οι κάτοικοι του Ελσίνκι, της Γένοβας, της Στουτγάρδης, της Λυών και –για να μην πάμε μακριά– της Κρήτης.\nΣκέφτομαι την Κρήτη ακατοίκητη. Τις πόλεις και τα χωριά άδεια, τους δρόμους ερημωμένους, τις εξοχές επίσης. Την απόκοσμη ησυχία που θα επικρατεί παντού. Μια τέτοια (υποθετική και απευκταία) εικόνα κάνει την απώλεια υπαρκτή, υπολογίσιμη, και τοποθετεί την πανδημία στις αληθινές της διαστάσεις.\nΟ κορωνοϊός είναι εδώ, αόρατος, ίσως δίπλα μας (κι εμείς προς το παρόν άποπλοι, χωρίς εμβόλιο, χωρίς αποτελεσματικό ειδικό φάρμακο). Μας στερεί τις βεβαιότητές μας. Διαταράσσει την καθημερινότητά μας. Μας γεμίζει άγχος και ανασφάλεια. Μας φέρνει αντιμέτωπους με τον άκρατο ανορθολογιμό όσων δυσανασχετούν με τις μάσκες και επιμένουν να διασπείρουν θεωρίες συνωμοσίας. Οσων δεν κατανοούν ότι η μοίρα μας είναι δεμένη με την ετερότητα: η υγεία και η ζωή καθενός από εμάς εξαρτάται από την υγεία και τη ζωή των γύρω του.\nH επιδημία της επιθετικής βλακείας συναγωνίζεται σε επικινδυνότητα την επιδημία του ίδιου του ιού. Πώς θα κυλήσει ο Αύγουστος; Πώς θα μας βρει το φθινόπωρο; Παίρνω βαθιά ανάσα. Και τρέχω να βάλω στη βαλίτσα μου μάσκες και αντισηπτικά…\n80 χρoνια πριν… 31-7-1940


Επεισόδια στον τελικό κυπέλου: 17 συλλήψεις - Βίντεο ντοκουμέντο - ertnews.gr\n22/05, 12:40 μμ\nUpd: 22/05, 3:09 μμ\nΣε 17 συλλήψεις προχώρησε η αστυνομία, μετά τα χθεσινά επεισόδια που διαδραματίστηκαν στις κερκίδες του ΟΑΚΑ πριν και κατά τη διάρκεια του ποδοσφαιρικού αγώνα, στον τελικό του κυπέλλου, μεταξύ Παναθηναϊκού και ΠΑΟΚ.\nΟι περισσότεροι από τους συλληφθέντες, συμμετείχαν στις επιθέσεις με βεγγαλικά και καπνογόνα σε βάρος των αστυνομικών δυνάμεων, που βρίσκονταν στις ζώνες ασφαλείας , που είχαν δημιουργηθεί στις κερκίδες του Ολυμπιακού Σταδίου.\nΑνάμεσα στους συλληφθέντες και δύο ανήλικοι 15 και 17 ετών.\nΜετά το τέλος του αγώνα, οπαδοί του ΠΑΟΚ σύμφωνα με την αστυνομία, στην Κηφισίας επιτέθηκαν σε δικυκλιστές της ΔΙ.ΑΣ, ενώ στον περιβάλλοντα χώρο του ΟΑΚΑ τραυματίστηκε από πέτρα ένας αστυνομικός της Άμεσης Δράσης.\nΓια να επεισόδια εντός του σταδίου, αναμένεται να κατηγορηθούν και άλλοι οπαδοί, καθώς το Τμήμα Αθλητικής Βίας, αναλύει το οπτικό υλικό και αναμένεται να ταυτοποιηθούν φίλαθλοι και των δύο ομάδων.\nΘεσσαλονίκη: Επεισόδια μπροστά στο ΑΠΘ στην οδό Εγνατία – Έπεσαν μολότοφ και χημικά


Φτιάξτε ομελέτα, χωρίς να σπάσετε το αυγό! - Glikaxamogela.gr\nΦτιάξτε ομελέτα, χωρίς να σπάσετε το αυγό!\nΓια όσους αγαπούν την ομελέτα, αυτός είναι ο καλύτερος τρόπος για να φάτε τα αυγά σας! Αυτό το κολπάκι θα σας εκπλήξει, αφού μπορείτε να φτιάξετε την ομελέτα σας με τον πιο πρωτότυπο τρόπο, χωρίς να σπάσετε το αυγό!\nΣτο βίντεο που ακολουθεί, θα παρακολουθήσετε τα βήματα για να φτιάξετε την πιο εντυπωσιακή ομελέτα, μέσα στο ίδιο το αυγό, χωρίς να χρειαστεί να σπάσετε το κέλυφος.\n1. Πάρτε ένα μακρυμάνικο μπλουζάκι, δύο λάστιχα, μια πλαστική σακούλα, και ένα αυγό.\n2. Τοποθετήστε το αυγό μέσα στην πλαστική σακούλα και δέστε την (φροντίστε να βγάλετε τον επιπλέον αέρα από την σακούλα).\n3. Περάστε την πλαστική σακούλα μέσα στο μανίκι από το μπλουζάκι. Πάρτε ένα λάστιχο και τοποθετήστε το στο ένα άκρο από το μπλουζάκι, και πάνω στο αυγό. Τυλίξτε το λάστιχο μερικές φορές μέχρι να κλείσει σφιχτά πάνω από το αυγό. Πάρτε το δεύτερο λάστιχο και να κάντε το ίδιο κάτω από το αυγό.\n4. Μετακινήστε το μανίκι σε μια κυκλική κίνηση μπροστά σας, επιτρέποντας στο βάρος του αυγού να ωθήσει το μανίκι προς τα εμπρός. Επαναλάβετε αυτό για 15 δευτερόλεπτα, και τραβήξτε τα μανίκια σφιχτά κάθε τόσο.\n5. Ανάψτε ένα φως, για να ελέγξετε εάν το αυγό έχει σπάσει εσωτερικά. Αν δεν έχει σπάσει το φως το φως θα διαπεράσει το κέλυφος.\n6. Τοποθετήστε τα αυγά σας σε ένα δοχείο με ζεστό νερό και μαγειρέψτε τα για 15 λεπτά.


Λαύριο: Μια πόλη με φιλότιμο...\nΠριν γεννηθεί η Αθηναική Δημοκρατία το 508 π.Χ, από τον Κλεισθένη, τα μεταλλεία στη περιοχή δούλευαν στο φουλ. Υπήρξαν η κύρια πηγή πλούτου της Αθήνας την κλασική εποχή (4ος και 5ος αιώνας). Χάρη στα Μεταλλεία του Λαυρίου κόπηκε ένα από τα πρώτα αρφγυρά νομίσματα στο κόσμο, η αθηναική δραχμή γύρω στο 580 π.Χ.\nΗ ικανότητα της περιοχής να λειτουργεί ως χωνευτήρι πολιτισμών σε συνδυασμό με την φιλότιμη προσπάθεια των αστυνομικών που υπηρετούν στο αστυνομικό τμήμα και στο τμήμα ασφαλείας της περιοχής κρατάνε πολύ χαμηλά τους δείκτες παραβατικότητας. Λέμε φιλότιμη γιατί διαθέτουν για παράδειγμα μόνο 2 περιπολικά , τα οποία πολύ συχνά “δανείζονται” τα γειτονικά τμήματα της Αναβύσου και της Κερατέας.\nΌσο για το ανθρώπινο δυναμικό των τμημάτων του Λαυρίου καθημερινά σχεδόν αστυνομικοί της περιοχής καλούνται να κατέβουν στην Αθήνα για να ενισχύσουν την ασφάλεια διαφόρων μεγαλόσχημων. Ελπίζουμε ο Δένδιας να κόψει αυτό το χούι των “επωνύμων” με τους προσωπικούς σωματοφύλακες.


Αφιέρωμα Sleep: Follow the Smoke toward the Riff filled Land… - Local Fuzz\nΑφιέρωμα Sleep: Follow the Smoke toward the Riff filled Land…\nΗ επανένωση των τιτάνων Sleep ήταν μια κρυφή (ή μάλλον φανερή) επιθυμία πολλών φίλων του σκληρού ήχου. H αλήθεια είναι ότι είχαν τραβήξει απότομα χειρόφρενο στα τέλη των 90s αφήνοντας μισοτελειωμένη τη δουλειά. Το reunion τους μια δεκαετία και πλέον αργότερα σκόρπησε χαρά στους απανταχού fans (ήταν δίκαιο και έγινε πράξη, για να χρησιμοποιήσουμε εγχώρια ορολογία), ενώ χρειάστηκαν άλλη μια δεκαετία σχεδόν για να μας παρουσιάσουν το πρώτο ολοκληρωμένο άλμπουμ της νέας εποχής. Από εδώ πιάνουμε το νήμα στο παρόν αφιέρωμα, καταθέτοντας καταρχήν τη γνώμη μας για το θαυμάσιο The Sciences. Η συγκυρία -ευτυχής αναμφίβολα- τους φέρνει στη χώρα μας για live ακριβώς ένα χρόνο μετά την κυκλοφορία του και μας δίνει την αφορμή να θυμηθούμε την πρώτη τους επίσκεψη στην Ελλάδα το 2012. Άλλο ένα χρυσό κεφάλαιο αναμένεται να προστεθεί στη μακρά και θαυμαστή πορεία του γκρουπ από την Καλιφόρνια και σκοπεύουμε να είμαστε παρόντες.\nSLEEP – “The Sciences” (Third Man Records, 2018)\nΠείτε το βίτσιο, πείτε το κάψα, πείτε το απωθημένο, πείτε το όπως αλλιώς γουστάρετε. Στην ουσία καμία απολύτως λέξη δεν είναι ικανή να περιγράψει την χαοτική προσμονή για το συγκεκριμένο άλμπουμ. Οι SLEEP μας το χρωστούσαν. Πολύ περισσότερο όμως το χρωστούσαν στους ίδιους τους εαυτούς. Για το νήμα της ιστορίας τους που παραλίγο να κοπεί άδοξα έπειτα από τον ξεδιάντροπο σφαγιασμό του “Dopesmoker” και για τις 7.384 ημέρες λύπης και αγανάκτησης πριν την οριστική λύτρωση. Και μόνο το ότι επέλεξαν συνειδητά να μας το σερβίρουν ακριβώς στην «Ημέρας της Κάνναβης» (20 Απριλίου), εκτός από συμβολικό είναι και κάτι που γιγαντώνει ακόμα περισσότερο τον θρύλο και την υστεροφημία τους.\nΆξιζε λοιπόν η αναμονή τόσων ετών; Η απάντηση δεν μπορεί παρά να είναι πέρα για πέρα καταφατική. Κι αν τα παραμορφωμένα vibes του εναρκτήριου The Sciences δεν σου το κάνουν λιανά από την αρχή, φροντίζει η απογειωτική doom επέλαση του Marijuanaut’s Theme για να σε βάλει όπως πρέπει στο κλίμα του άλμπουμ. Η σαρωτική χημεία ανάμεσα στα Λεβιαθανικά riffs του Matt Pike και τις ηλεκτρισμένες μπασογραμμές του Al Cisneros που θα σε κάνουν να αφήσεις γενειάδα μέχρι το πάτωμα, oι κοσμικοί αλγόριθμοι που ξεκλειδώνουν κάθε εξίσωση, η οποία έχει ως κατάληξη τον απόλυτο εθισμό, το ευλαβικό θυμιάτισμα στην βαριά και ασήκωτη SABBATH-ική κληρονομιά, τα πάντα είναι εκεί, δοσμένα στις σωστές αναλογίες σαν να μην πέρασε μια μέρα. Το πιο έμπειρο αυτί θα διαπιστώσει μονομιάς ότι λείπουν τα δυναμικά χτυπήματα του Chris Hakius στα drums, ωστόσο, η πιο jazz-τεχνική προσέγγιση του Jason Roeder σε συνδυασμό με την στιβαρή παραγωγή, προσδίδουν στο τελικό αποτέλεσμα ακόμα πιο πομπώδεις και υπνωτικές διαστάσεις.\nΣτα Sonic Titan και Antarcticans Thawed χάνεις την γη κάτω από τα πόδια σου. Αμφότερα είχαν γραφτεί από την εποχή του “Dopesmoker”, με το πρώτο να υφίσταται βεβαίως και σε live μορφή στην έκδοση που είχε κυκλοφορήσει από την Tee Pee Records, παρόλα αυτά οι studio εκτελέσεις τους αποκτούν μια σαφώς πιο εξυψωτική υπόσταση. Το μεν Sonic Titan αντηχεί σαν μια ανεξάντλητη γεννήτρια παραγωγής γαλαξιακής τύρβης και μαστουρωτικών riffs, τα οποία μετά το ενδιάμεσο μπάσιμο του Cisneros θα σε κάνουν να ζαλιστείς τόσο άσχημα ώστε να νιώσεις πως βρίσκεσαι καβάλα σε έναν φλεγόμενο μετεωρίτη. Το δε 14-λεπτο μπαφιάρικο έπος του Antarcticans Thawed αντιστοίχως, μοιάζει με ένα ταξίδι χωρίς επιστροφή στο κέντρο της Σελήνης όπου οι κρατήρες ξερνάνε μανιωδώς στάχτη και εξαρτησιογόνες ουσίες.\nΑπό κει και πέρα, το Giza Butler εκτός από ωδή αφιερωμένη στον θρυλικό μπασίστα των BLACK SABBATH, συνιστά και μια λιτανεία που ξεκλέβει ολίγη από την σκοτεινή μυσταγωγία των ΟΜ, δίχως να χάνει σε δύναμη και μονολιθικότητα καθώς ο Cisneros περισσότερο μοιάζει να ψέλνει με πεντακάθαρη φωνή παρά να απαγγέλνει στίχους. Όσο για το κλείσιμο, το καλιφορνέζικο τρίο για πρώτη φορά μας παρουσιάζει κάτι διαφορετικό με το The Botanist. Πρόκειται για ένα πιο ambient, πιο μελωδικό αλλά το ίδιο εθιστικό κομμάτι όπου και πάλι ο Matt Pike κερδίζει τις εντυπώσεις. Οδηγός ενδεχομένως για το μέλλον; Θα δείξει.\n«Ναι αλλά δεν είναι ούτε Dopesmoker, ούτε καν Holy Mountain» θα ακουστεί να λέει γκρινιάρικα μια φωνή στο βάθος. Και γιατί πρέπει σώνει και καλά να είναι, θα απαντήσω εγώ. Το “The Sciences” έχει την δικιά του δυναμική, το δικό του ειδικό βάρος και κυρίως βάζει με άνεση τα γυαλιά σε ορισμένους stoner/doom γκάβακες που τιγκάρουν το feedback μόνο και μόνο για να πουλήσουν βαρβατίλα στους οπαδούς του… μαγικού χόρτου. Πάω στοίχημα πως καθισμένος αναπαυτικά στην πολυθρόνα του κάπου στο μουντό Birmingham, ο Μέγας Δάσκαλος του Γένους χαϊδεύει ήδη το μουστάκι του με υπερηφάνεια αλλά και περίσσια ανακούφιση. Ξέρει ότι το γκροτέσκο οικοδόμημα που με τόσο κόπο και ιδρώτα έχτισε, βρίσκεται και πάλι σε άξια χέρια.\nSLEEP @ Gagarin 205, 20/5/2012\nΑς είμαστε ειλικρινείς. Αν μας έλεγε κάποιος πριν κάμποσα χρόνια ότι θα έφτανε κάποτε η στιγμή που θα βλέπαμε ζωντανά τόσα μαζεμένα ονόματα της heavy μουσικής θα τον περνούσαμε σίγουρα για τρελό. Κι όμως. Τα τελευταία χρόνια οι προσκυνητές του μπαρουτοκαπνισμένου stoner/doom ήχου βιώνουν μια συναυλιακή αναγέννηση άνευ προηγουμένου με επιφανή μεγαθήρια της σκηνής σαν τους Saint Vitus, Pentagram, Cathedral (παλιότερα) και άλλους και να έχουν προσφέρει συνεχόμενες μαγικές συναυλιακές βραδιές. Πέρα απ’ αυτές τις αξέχαστες συναυλιακές επισκέψεις όμως η απόλυτη ονείρωξη αλλά και το απωθημένο τόσων και τόσων χρόνων δεν θα μπορούσε παρά να έχει ένα και μόνο όνομα: Sleep! Τους περιμέναμε, τους ποθούσαμε και η επανακυκλοφορία του αξεπέραστου Dopesmoker ήταν η θεόσταλτη ευκαιρία που ψάχναμε για να απολαύσουμε επιτέλους ζωντανά το θρυλικό τρίο από την Καλιφόρνια. Γινόταν να λείψουμε από την συναυλία της δεκαετίας;\nΕνάντια στις προσδοκίες για sold-out της συναυλίας, η μόνη εικόνα που σου δημιουργούσε την αίσθηση ότι υπήρχαν κάποιες αμυδρές πιθανότητες να γεμίσει ασφυχτικά το Gagarin εκείνο το βράδυ της Κυριακής ήταν αυτή έξω από τα ταμεία του club καθώς λίγη ώρα πριν ανοίξουν οι πόρτες αρκετοί είχαν σπεύσει να προμηθευτούν το πολυπόθητο εισιτήριο. Σχεδόν ένα τέταρτο μετά τις 9 το ίδιο σκηνικό μεταφέρθηκε και εντός του club καθώς η προσέλευση συνεχιζόταν αργά αλλά σταθερά με τους περισσότερους εκ των παρευρισκόμενων να στριμώχνονται μπροστά από το πάγκο του merchandise του συγκροτήματος, ο οποίος παρεμπιπτόντως ήταν γεμάτος από πολλά καλούδια (και σε σχετικά καλές τιμές για τα δεδομένα της εποχής μάλιστα) που θα μπορούσαν να καλύψουν άνετα ακόμα και τα πιο απαιτητικά γούστα του κάθε αρρωστημένου fan. Με δεδομένο άλλωστε ότι δεν υπήρχε κάποιο support σχήμα τα πάντα σχεδόν κινούνταν σε αρκετά χαλαρούς ρυθμούς χωρίς αυτό να σήμαινε βέβαια ότι δεν υπήρχε μεγάλη ανυπομονησία για την εμφάνιση των Sleep. Λίγο μετά τις 9.40 και ενώ το Gagarin άρχισε να επιτέλους να γεμίζει απ’ άκρη σε άκρη, η ανυπομονησία έλαβε τέλος καθώς η θρυλική μορφή του Al Cisneros εμφανίστηκε στην σκηνή κάνοντας ένα γρήγορο soundcheck με την γιγαντιαία παραμόρφωση του αγαπημένου του Rickenbacker να προκαλεί από νωρίς έναν μικρό σεισμό στα ντουβάρια του Gagarin, δίνοντας παράλληλα επακριβώς το στίγμα για το ηχητικό χάος που θα σάρωνε τα πάντα στο υπόλοιπο της βραδιάς, ενώ πολύ γρήγορα τον ακολούθησαν στα σανίδια και ο Pike μαζί με τον γενειοφόρο Jason Roeder (με μπλουζάκι Tony Iommi παρακαλώ). Για σχεδόν δυο ώρες αυτό το που εκτυλίχθηκε στα σανίδια του Gagarin έμοιαζε σαν μια ηδονική διαδρομή στο κέντρο ενός μυστικιστικού σύμπαντος που υπερβαίνει κατά πολύ τα στενά όρια της ανθρώπινης λογικής και πραγματικότητας. Με τις μνήμες ακόμα ανεξίτηλα χαραγμένες ο ισοπεδωμένος εγκέφαλος του γράφοντος επιχειρεί να αποτυπώσει σε μια σειρά από γραμμές όσα μαγικά συνέβησαν…\nDopesmoker: Ξεκίνημα στην κυριολεξία βγαλμένο μέσα από τις πιο αρρωστημένες και αμαρτωλές φαντασιώσεις! 23 λεπτά ανεξάντλητης πώρωσης, συνεχόμενων κυμάτων σύγκορμης ανατριχίλας και αχαλίνωτης ηδονής με οδηγό το απόλυτο διαμάντι της heavy ιστορίας και άξιους δαμαστές τα θηριώδη riffs του Pike από κοινού με τις χαοτικά υπερπαραμορφωμένες μπασογραμμές του Cisneros που έκαναν από την αρχή τα ηχεία του Gagarin να αναστενάξουν. Drop out of life with bong in hand…\nHoly Mountain: Αν και τα φωνητικά του Cisneros ακούγονται μετά δυσκολίας, το μπαρουτοκαπνισμένο κρεσέντο που αναβλύζει μέσα από την βαρύγδουπη πλην όμως αριστοτεχνική συνεργασία των τιτάνων Pike και Cinceros συνεχίζεται ακόμα πιο μανιασμένο ενώ ο Roeder κοπανάει αλύπητα τα drums του αποδεικνύοντας περίτρανα ότι είναι άξιος αντικαταστάτης του Chris Hakius παρότι μας έχει συνηθίσει σε εντελώς διαφορετικό παίξιμο με τους Neurosis. Ο γραφών ακόμα αδυνατεί να συνειδητοποιήσει ότι αυτό που βλέπουν τα μάτια του είναι πέρα για πέρα αληθινό.\nDragonaut: Αφού οι κύριοι Pike και Cisneros μοιράζονται μεταξύ τους λίγες τζούρες μαγικού χόρτου μας σερβίρουν απλόχερα το απόλυτο must κάθε συναυλίας των Sleep με κάθε στίχο του να γίνεται προσευχή στα χείλη όσων βρίσκονται στο Gagarin. Απόλυτος πανικός συν κάποιες μικρές απόπειρες για mosh pits που σταματούν πολύ γρήγορα καθώς οι περισσότεροι παρακολουθούν απόλυτα μαγεμένοι και σχεδόν αποσβολωμένοι το θεάρεστο σκηνικό που εκτυλίσσεται στα σανίδια του Gagarin. Να έφταιγε άραγε το σύννεφο μπαφίλας που είχε πλημμυρίσει τον χώρο ή τα μεθυστικά riffs που μαστίγωναν αλύπητα τα ηχεία; Μάλλον και τα δύο.\nSonic Titan: Η θερμοκρασία παίρνει την ανηφόρα, τα ηχεία αναστενάζουν στην κυριολεξία από τον τυφώνα των τσιτωμένων ντεσιμπέλ και το υπερηχητικό ταξίδι στο ερεβώδες βασίλειο των Sleep συνεχίζεται με αμείωτους ρυθμούς και σε αποκλειστικά και μόνο τιτάνια ένταση. Οι επιδόσεις των Pike και του Roeder αγγίζουν σχεδόν την τελειότητα αλλά εκείνος που κλέβει την παράσταση αναμφίβολα είναι ο Cisneros που εν μέσω διονυσιακής έκστασης οργώνει με μαεστρία πάνω στο Rickenbacker του. Πόσο μα πόσο θεός…\nThe Druid: Το προσκύνημα στο ιερό βουνό των Sleep έχει για μια ακόμη φορά την τιμητική του με ένα από τα καλύτερα riffs της stoner/doom ιστορίας που απλώνεται σαν μαγικό φίλτρο στην ήδη καπνισμένη ατμόσφαιρα του Gagarin. Και ναι διάολε μπορεί η κοιλιά του Pike να μοιάζει με έγκυο στον όγδοο μήνα αλλά η Les Paul του γεννά συνεχώς riffs και καταιγιστικά solos πέρα από τα όρια της φαντασίας…ε μετά πώς να μην γίνει ΧΑΜΟΣ;\nAntarctican Thawed/Aquarian: Μετά από μια σύντομη επίδειξη αφοσίωσης και λατρείας στις Iommi-ικές καταβολές του συγκροτήματος με τον Pike να παίρνει (με το «τσιγάρο» στο στόμα εννοείται) ένα φακό από τα παρασκήνια και να φωτίζει το μπλουζάκι με την μορφή του μουστακαλή riffmaster του Roeder, το Antarctican Thawed αποτέλεσε όχι μόνο ως η έκπληξη της βραδιάς αλλά ταυτόχρονα και το κατάλληλο έναυσμα για ένα ανελέητα αργόσυρτο τριπάρισμα που συνεχίστηκε επάξια και ηδονικά με την heavy τελετουργία του Aquarian να ξεσηκώνει ακόμα περισσότερα σύννεφα πράσινου…καπνού στο γεμάτο Gagarin.\nFrom Beyond: Ή με μια λέξη: ΜΕΓΑΛΟΠΡΕΠΕΙΑ! Το stoner καραβάνι των Sleep ξεβρασμένο από τα αχανέστατα βάθη του διαστήματος φτάνει στα σανίδια του Gagarin χαρίζοντας μας ένα εκρηκτικό δεκάλεπτο χαρμάνι αρχοντιάς, σφυροκοπηματικών riffs και μυστικιστικής μαγείας. Λίγες ακόμα νότες και θαρρείς πως το Gagarin θα γκρεμιστεί συθέμελα, τα ηχεία επιτέλους θα παραδώσουν πνεύμα και τα αυτιά των παρευρισκόντων θα ματώσουν από την αβάσταχτη ηδονή. Ακόμα και κείνοι που σε όλο το προηγούμενο set του συγκροτήματος κοιτούσαν αποσβολωμένοι εθίζονται πλέον στο πιο αργόσυρτο headbanging της ιστορίας. Το τέλος έρχεται…\nDopesmoker: Ονειρικό κλείσιμο για μια τέλεια βραδιά. Ύστατη υπόκλιση στην πιο επική και μανιασμένη riffoμηχανή του stoner-ικού γαλαξία. Μανιασμένο headbanging στα όρια του σβερκικού ξεχαρβαλώματος. Οργασμός και συγκίνηση μαζί. Και όλα αυτά μέσα μόνο σε 12 λεπτά. Κάπως έτσι η βραδιά περνάει στην ιστορία.\nΛίγα λεπτά αφότου η δίωρη σαρωτική καταιγίδα έχει πλέον κοπάσει για τα καλά παραχωρώντας την θέση της σε μια απόκοσμη ηρεμία όπου η λέξη χωροχρόνος δεν έχει καμία απολύτως σημασία και με τον δρόμο της επιστροφής ήδη να προδιαγράφεται θλιβερός και μοναχικός, ο γραφών κάνει την ύστατη προσπάθεια να κρατηθεί νηφάλιος και να μαζέψει τα απομεινάρια των ολοσχερώς καμένων εγκεφαλικών του κυττάρων. Μάταια όμως. Παραμένει βαθύτατα σοκαρισμένος, ανελέητα ξεχαρβαλωμένος και με ένα ηλίθιο χαμόγελο στα χείλη. Ναι λοιπόν. Όσοι είχαν την τύχη και την ευλογία να γίνουν μάρτυρες του θεάρεστου έργου που ξεδιπλώθηκε στα σανίδια του Gagarin εκείνη την μαγική βραδιά θα μπορούν στο μέλλον να το επιβεβαιώνουν χωρίς κανένα ίχνος υπερβολής, ιεροσυλίας ή γραφικότητας. Τέτοιο ρεσιτάλ και συντονισμένο βομβαρδισμό ακατέργαστης βαρύτητας είχαμε να βιώσουμε από τότε που οι Black Sabbath έδωσαν εκείνη την αξέχαστη συναυλία στην Μαλακάσα σχεδόν πριν 15 ολόκληρα χρόνια. Τι κι αν όπως ακριβώς και στο αποχαιρετιστήριο live των Cathedral μοναδική παραφωνία της βραδιάς αποτέλεσε το γεγονός ότι το Gagarin δεν κατάφερε να γεμίσει ασφυκτικά και να τιμήσει με τον προσήκοντα τρόπο τον ακρογωνιαίο ογκόλιθο της stoner ιστορίας; Ο συναυλιακός θρίαμβος των Sleep ήταν μια ακόμη απόδειξη ότι ανάμεσα στις μέρες όπου η μιζέρια και η ρουτίνα της καθημερινότητας χτυπούν κόκκινο μοιάζοντας πιο ανυπόφορες και αβάσταχτες από ποτέ, πάντα θα υπάρχει χώρος και για βραδιές όπου ακόμα και τα πιο απόκρυφα όνειρα μπορούν να γίνουν πραγματικότητα.\nDopesmoker, Holy Mountain, Dragonaut, Sonic Titan, The Druid, Antarctican Thawed, Aquarian, From Beyond, Dopesmoker (reprise).\nΕτικέτες: SleepStonerΆρθρα - Αφιερώματα